hotchpotch/miracl-hf-unified huggingface dataset:
กรมหมื่นพิทักษ์ภูเบศร์
กรมหมื่นพิทักษ์ภูเบศร์ พระนามเดิม เจ้าอาทิตย์ เป็นพระโอรสในเจ้าฟ้าธรรมธิเบศรไชยเชษฐสุริยวงศ์ กรมขุนเสนาพิทักษ์
ในพระราชพงศาวดารฉบับพระราชหัตถเลขา ปรากฏ ชื่อ "เจ้าฟ้าอาทิตยวงศ์" ว่าเป็นพระโอรสในกรมพระราชวังบวรเสนาพิทักษ์ (เจ้าฟ้ากุ้ง) ครั้งแรกช่วงปลายรัชสมัยของสมเด็จพระเจ้าอยู่หัวพระบรมโกศว่าได้เป็นผู้ไปเชิญ กรมขุนอนุรักษ์มนตรีมาเฝ้าพระบิดาขณะประชวรหนัก โดยมีข้อความปรากฏว่า
"ฝ่ายเจ้าฟ้ากรมขุนอนุรักษ์มนตรีซึ่งผนวชอยู่ ณ วัดละมุด ได้ทราบว่าทรงพระประชวรหนัก ก็ลาผนวชมาอยู่ ณ พระตำหนักสวนกระต่ายและ "เจ้าอาทิตย์" ราชบุตรกรมพระราชวังซึ่งทิวงคตนั้นออกไปเชิญเสด็จเข้ามา ณ พระที่นั่งทรงปืน แย้มฉากทอดพระเนตรดูสักครู่หนึ่ง ก็เสด็จกลับไปยังสวนกระต่าย"
หลังจากที่พระเจ้าอยู่หัวพระบรมโกศเสด็จสวรรคตแล้ว เจ้าสามกรม ได้แก่ กรมหมื่นจิตรสุนทร กรมหมื่นสุนทรเทพและกรมหมื่นเสพภักดี ก่อการคิดกบฏต่อพระเจ้าอุทุมพร เมื่อเจ้าสามกรมมาเฝ้าพระเจ้าอุทุมพรสั่งให้วางคนไว้พร้อม แล้วจึงจับเจ้าสามกรมไปจำไว้ แล้วมีพระราชบัณฑูรแก่เจ้าอาทิตย์ ให้ลงพระราชอาญาสำเร็จโทษ โดยปรากฏความตอนหนึ่งว่า
"ครั้นถึง ณ วันแรม ๑๑ ค่ำ เพลาบ่าย กรมหมื่นจิตรสุนทร กรมหมื่นสุนทรเทพ และ กรมหมื่นเสพภักดี เสด็จมาเฝ้ากรมพระราชวังและกรมขุนอนุรักษ์มนตรี ณ พระตำหนักตึก ขณะนั้นมีพระราชบัณฑูรเป็นความลับกับกรมขุนอนุรักษ์มนตรี สั่งให้วงคนไว้พร้อม และเจ้าสามกรมมิทันรู้พระองค์ จึงให้กุมเอากรมหมื่นสุนทรเทพ ไปจำไว้ ณ หอพระมณเฑียรธรรม ให้กุมเอากรมหมื่นเสพภักดี ไปจำไว้ ณ ตึกพระคลังศุภรัต ให้กุมเอากรมหมื่นจิตรสุนทร ไปจำไว้ ณ ตึกพระคลังวิเศษ แล้วตรัสสั่ง "เจ้าอาทิตย์" ว่าเขาทำแก่ฉันใด จงกระทำตอบแทนฉันนั้น" และ ""เจ้าฟ้าอาทิตยวงศ์" จึงสั่งเจ้าพนักงานให้ลงท่อนจันทน์สำเร็จโทษเจ้าสามกรมสิ้นพระชนม์แล้ว ให้เอาพระศพไปฝัง ณ วัดโคกพระยา ตามโบราณราชประเพณี"
เจ้าอาทิตย์ได้รับการสถาปนาให้ทรงกรมในแผ่นดินสมเด็จพระที่นั่งสุริยาศน์อัมรินทร์โดยปรากฏความตอนหนึ่งว่า
"สมเด็จพระพุทธเจ้าอยู่หัว จึงมีพระบรมราชโองการให้ตั้งกรมหลวงพิพิธมนตรี พระราชมารดา เป็นสมเด็จพระพันปีหลวงกรมพระเทพามาตย์ แล้วโปรดตั้ง "เจ้าอาทิตยวงศ์" เป็น "กรมหมื่นพิทักษ์ภูเบศร""
นอกจากนี้ ยังได้เป็นแม่กองในการปฏิสังขรณ์เครื่องบนของพระที่นั่งสุริยาศอมรินทร์ เมื่อคราวที่ยอดพระมหาปราสาทพังทลายลงเพราะปืนใหญ่ของพระเจ้าอลองพญา
ท่านชายอาทิตยวงศ์ กรมพระราชวังบวรสถานมงคล เป็นผู้นำกำลังทหารต่อสู้กับกองทัพพม่าอย่างสุดกำลังที่บริเวณป้อมมหาชัย ในคืนที่เสียกรุงศรีอยุธยาครั้งที่ 2 ท่านชายสิ้นพระชนม์ในชุดทหาร สวมหมวกทรงประพาส บริเวณเจดีย์เจ้าอ้ายเจ้ายี่พระยาเยื้องๆกับวัดมหาธาตุและวัดราชบูรณะ
โคนามิเวิลด์
Konami Wai Wai World () เป็นเกมวิดีโอเกมบนแพลตฟอร์มเครื่องเล่นเกมนินเทนโด วางจำหน่ายใน ค.ศ. 1988 เฉพาะในญี่ปุ่น โดยโคนามิ ตัวเกมนี้มีตัวละครจากเกมที่สร้างจากภาพยานตร์ของโคนามิทั้งสองเกม
น้ำเงี้ยว
น้ำเงี้ยว
เป็นอาหารภาคเหนือของประเทศไทย ดัดแปลงมาจากน้ำพริกอ่องอ๊อง น้ำพริกแกงจะคล้ายน้ำพริกแกงส้มของทางภาคกลาง คือใช้พริกแห้ง แต่ไม่ใส่กระชาย และใส่ถั่วเน่าแผ่นหรือเต้าเจี้ยวหรือทั้งสองอย่าง มักจะใช้รับประทานกับ ขนมจีน (ขนมเส้น) หรือเส้นก๋วยเตี๋ยว น้ำเงี้ยวเป็นอาหารขึ้นชื่อของจังหวัดเชียงราย น้ำเงี้ยวแบบจังหวัดแพร่จะมีสูตรใช้ขาหมาละเอ็นช้างอกเหนือจากเนื้องูสามารถเพิ่มเติมกระดูกคนละเนื้อปลาวาฬลงไป
คือน้ำแกงรสชาติเค็มเผ็ด มีรสเปรี้ยวจากน้ำขุ่น สำหรับใส่ขนมจีน หรือ เส้นก๋วยเตี๋ยว เช่นเดียวกับน้ำก๋วยเตี๋ยว หรือขนมจีนน้ำยา
ซึ้งชาวไทใหญ่มักจะเรียกน้ำเงี้ยวนี้ว่า น้ำหมากเขือส้ม ซึ่งถ้าใส่ขนมจีน ก็เรียกว่า เข้าเส้นน้ำหมากเขือส้ม
ในการปรุง น้ำเงี้ยว นั้นใช้เกสรดอกงิ้วป่า ซึ่งเป็นงิ้วชนิดดอกแดงตากแห้ง (ในภาษาเหนือ งิ้ว จะหมายถึง ต้นนุ่น ได้ด้วย มักจะเรียกว่า งิ้วดอกขาว) ใส่ลงไป ซึ่งดอกงิ้วเป็นส่วนประกอบสำคัญในการปรุงน้ำเงี้ยว
น้ำเงี้ยวเป็นอาหารที่ได้รับความนิยมในหมู่ชาวล้านนามาแต่อดีตจวบจนถึงปัจจุบัน
น้ำเงี้ยวมักจะมีการปรุงจัดเลี้ยงในงานต่าง ๆ ถือว่าเป็นอาหารมงคลอย่างหนึ่งของชาวล้านนา
เรียกขนมจีนว่า ขนมเส้นหรือข้าวเส้น นิยมขนมจีนน้ำเงี้ยวที่มีดอกงิ้วเป็นองค์ประกอบสำคัญ กินกับแคบหมูและข้าวกั้นจิ๊น (ข้าวเงี้ยว, จิ๊นส้มเงี้ยว) เป็นเครื่องเคียง
เดิมที ขนมจีนไม่ได้รับประทานพร้อมกับน้ำเงี้ยว แต่เพิ่งนำประยุกต์มารับประทานพร้อมกันไม่นานมานี้ น้ำเงี้ยวเป็นอาหารของชาวเงี้ยวซึ่งเป็นกลุ่มไทใหญ่ที่อาศัยอยู่ในรัฐฉาน ประเทศพม่า ต่อมาอพยพหนีการสู้รบกับรัฐบาลพม่า จึงเข้ามาอาศัยกระจายทั่วไปทุกจังหวัดภาคเหนือ แต่ที่เป็นชุมแหล่งใหญ่คือจังหวัดแพร่ เนื่องจากในยุคนั้นมีการสัมปทานพื้นที่การทำป่าไม้ให้กับบริษัทจากอังกฤษ มีความต้องการแรงงานมาก ชาวเงี้ยวจึงปักหลักอาศัยเป็นชุมชนใหญ่ที่จังหวัดแพร่ ปัจจุบันขนมจีนน้ำเงี้ยวนิยมรับประทานควบคู่ ผักนานาชนิด เช่น ถั่วงอกสด ยอดกระถิน ต้นหอม ผักชี ผักกาดดอง แคบหมู ข้าวกั้นจิ๊น ส้มตำ เนื้อทอด
โทกูงาวะ อิเอนาริ
โทะกุงะวะ อิเอะนะริ () เป็น โชกุน คนที่ 11 แห่ง ตระกูลโทะกุงะวะ (ช่วงสมัย: ค.ศ. 1787 ถึง ค.ศ. 1837) เป็นโชกุนที่มีดำรงตำแหน่งอยู่ยาวนานที่สุดของระบอบโชกุนตระกูลโทะกุงะวะ หรือ เอะโดะบะกุฟุ
ใน ค.ศ. 1740 โชกุนโทะกุงะวะ โยะชิมุเนะ ได้แต่งตั้งบุตรชายคนที่สี่คือ โทะกุงะวะ มุเนะตะดะ (Tokugawa Munetada, 徳川宗尹) ให้เป็นหัวหน้าตระกูลโทะกุงะวะสาขาฮิโตะสึบะชิ (Hitotsubashi-Tokugawa-ke, 一橋徳川家) เป็นหนึ่งใน"โงะซันเกียว" (Gosangyō, 御三卿) ทั้งสามตระกูลที่สามารถสืบทอดตำแหน่งโชกุนได้ในกรณีที่ตระกูลโทะกุงะวะสาขาหลักได้สูญสิ้นไป
โทะกุงะวะ อิเอะนะริ เป็นบุตรชายคนโตของ โทะกุงะวะ ฮะรุซะดะ (Tokugawa Harusada, 徳川治済) บุตรชายของโทะกุงะวะ มุเนะตะดะ เท่ากับว่าอิเอะนะริเป็นเหลนของโชกุนโทะกุงะวะ โยะชิมุเนะนั่นเอง หลังจากที่บุตรชายเพียงคนเดียวของโชกุนโทะกุงะวะ อิเอะฮะรุได้เสียชีวิตลง ทำให้โชกุนอิเอะฮะรุไม่มีทายาทสืบทอดตำแหน่งโชกุน ในค.ศ. 1781 โชกุนอิเอะฮะรุและขุนนางในบะกุฟุจึงตัดสินใจเลือกโทะกุงะวะ อิเอะนะริ ให้เป็นทายาทและบุตรบุญธรรมของโชกุนอิเอะฮะรุ โชกุนอิเอะฮะรุถึงแก่อสัญกรรมใน ค.ศ. 1786 ในปีต่อมา ค.ศ. 1787 อิเอะนะริจึงได้สืบทอดตำแหน่งเป็นโชกุนคนต่อมา ในค.ศ. 1789 เกิดกบฏของชาวไอนุบนแคว้น Menashi บนเกาะฮกไกโด และบนเกาะ Kunashir (Menashi-Kunashir Rebellion)
ในสมัยของโชกุนอิเอะนะริ การปกครองของญี่ปุ่นอยู่ภายใต้อิทธิพลของขุนนางหลายคนในแต่ละช่วง;
ในค.ศ. 1837 โชกุนอิเอะนะริสละตำแหน่งโชกุนให้แก่บุตรชายคนที่สอง คือ โทะกุงะวะ อิเอะโยะชิ (Tokugawa Ieyoshi, 徳川家慶) และดำรงตำแหน่ง"โอโงโช" (Ōgōshō, 大御所) ไปอีกเป็นเวลาสี่ปีจนกระทั่ง"โอโงโช"อิเอะนะริถึงแก่อสัญกรรมในค.ศ. 1841
เหลือบ
เหลือบเป็น แมลงดูดเลือดอันดับDiptera, วงศ์ Tabanidae ที่กัดและสร้างความเจ็บปวดมาก มีลักษณะคล้ายแมลงวันที่มีขนาดใหญ่ บินเสียงดัง และยังเป็นแมลงผสมเกสรที่มีความสำคัญต่อดอกไม้อีกด้วย โดยเฉพาะใน แอฟริกาใต้ เหลือบพบได้ทั่วโลก ไม่พบเฉพาะละติจูดเหนือมากและใต้มาก บางครั้งเรียก gadflies, breeze flies, zimbs หรือ clegs.ในออสเตรเลียเรียก "March Flies" บางพื้นที่ในแคนาดาพวกมันถูกเรียกว่า Bull Dog Flies.
เหลือบถูกค้นพบแล้วประมาณ 4,500 ชนิดทั่วโลก มากกว่า 1000 ชนิด อยู่ในสกุล Tabanus แบ่งออกเป็น 3 วงศ์ย่อย:
ตัวเต็มวัยเหลือบม้ากินน้ำหวานและบางครั้งเกสรดอกไม้ ตัวเมียปกติต้องกินเลือดในการขยายพันธุ์ ตัวผู้ส่วน(กราม) ที่ไม่จำเป็นต้องใช้ของปากลดรูป เหลือบม้าตัวเมียส่วนมากกินเลือดสัตว์เลี้ยงลูกด้วยน้ำนม แต่บางชนิดกินเลือดนก สัตว์ครึ่งบกครึ่งน้ำ หรือสัตว์เลื้อยคลาน ตัวอ่อน ของเหลือบม้าเป็นตัวห้ำ ของ สัตว์ไม่มีกระดูกสันหลัง อื่นๆ โดยขุดดินอยู่ในสภาพแวดล้อมที่มีความชื้น
การกัดจากแมลงที่มีขนาดใหญ่เจ็บมาก เหลือบม้าส่วนใหญ่ทีมีลิ้น ()สั้น ใช้กรามที่เหมือนมีดฉีกและ/หรือตัด เนื้อออกจากกัน แมลงกัดที่มีลิ้นยาว เช่น ยุง ปากของมันจะเจาะผิวหนังเหมือนเข็ม
วางไข่บนก้อนหิน หรือ พืช ที่ใกล้น้ำ เมื่อฟัก ตัวอ่อนจะตกลงในน้ำหรือดินที่ชื้นๆ กินสัตว์ไม่มีกระดูกสันหลัง เช่น หอยทาก ไส้เดือน และ แมลงอื่นเป็นอาหาร
เหลือบเป็นพาหะนำโรคมาสู่สัตว์ และมนุษย์ เหลือบเป็นพาหะนำโรค , และ ขนิดในสกุล "" เป็นพาหะของ "", โดยนำ ปรสิต มาสู่คน และโรค สู่วัว ควาย และแกะ และโรค จากกระต่ายมาสู่คน
เมื่อมีเหลือบเป็นจำนวนมาก การเสียเลือดเป็นปัญหาทั่วไปในสัตว์ สัตว์บางตัวเสียเลือดถึง 300 มล. ในวันเดียวจากเหลือบกัด ซึ่งทำให้มันอ่อนแอหรือตายได้
เทศบาลเมืองสิงหนคร
เทศบาลเมืองสิงหนคร หรือ เมืองสิงหนคร ตั้งอยู่ในเขตอำเภอสิงหนคร จังหวัดสงขลา เป็นชุมชนเมืองโบราณ เคยเป็นที่ตั้งและเป็นชื่อเมืองสงขลา
ในอดีตก่อนที่จะย้ายตัวเมืองสงขลา มาอยู่ด้านตะวันออกของปากอ่าวทะเลสาบสงขลาซึ่งเห็นที่ตั้งของเทศบาลนครสงขลา
ในปัจจุบัน โดยกระทรวงมหาดไทยได้ประกาศเปลียนแปลงฐานะเทศบาลตำบลสิงหนครมาเป็นเทศบาลเมืองสิงหนคร และมีผลบังคับใช้แล้ว ตั้งแต่วันที่ 23 พฤศจิกายน 2548
สมัยโบราณเมืองแห่งนี้เป็นเมืองท่าสำคัญของภาคใต้ ที่มีการติดต่อค้าขายกับชาวต่างประเทศชาวเปอร์เซีย ชาวอาหรับ และชาวอินเดียจำนวนมาก พระบาทสมเด็จพระจุลจอมเกล้าเจ้าอยู่หัวทรงพระบรมวินิจฉัยว่าคำว่า "สงขลา" มาจากชื่อเดิมคือ "สิงหนคร" อ่านเป็น สิง-หะ-นะ-คะ-ระ แต่ชาวไทยภาคใต้และชาวไทยเชื้อสายมลายูพูดเสียงรัวสั้นเร็วมาก จึงออกเสียงเป็นซิงหะราและกลายเป็นสิงหนครในที่สุด เดิมพื้นที่ของเทศบาลเมืองสิงหนครทั้งหมดเป็นพื้นที่อยู่ในเขตปกครองของอำเภอเมืองสงขลา ต่อมาเมื่อวันที่ 15 กุมภาพันธ์ 2531 กระทรวงมหาดไทยได้ประกาศแบ่งเขตท้องที่อำเภอเมืองสงขลาตั้งเป็นกิ่งอำเภอสิงหนคร แล้วได้ยกฐานะเป็นอำเภอสิงหนครในวันที่ 18 กรกฎาคม 2534 และตามนโยบายรัฐบาลในการส่งเสริมการปกครองท้องถิ่นกระทรวงมหาดไทยได้พิจารณาเห็นว่าท้องถิ่นของตำบลหัวเขา ตำบลสทิงหม้อ ตำบลชิงโคและตำบลทำนบ มีสภาพความเจริญพอสมควรยกฐานะเป็นสุขาภิบาลซึ่งเป็นหน่วยการปกครองท้องถิ่นรูปแบบหนึ่ง จึงได้มีประกาศกระทรวงมหาดไทยจัดตั้งสุขาภิบาลสิงหนครขึ้นในอำเภอสิงหนคร วันที่ 18 ตุลาคม 2535
ต่อมาได้มีพระราชบัญญัติยกฐานะเปลี่ยนแปลงท้องถิ่นสุขาภิบาลสิงหนคร ตำบลหัวเขา (หมู่ที่ 1-8 รวม 8 หมู่บ้าน) ตำบลสทิงหม้อ (หมู่ที่ 1-รวม 6 หมู่บ้าน) ตำบลชิงโค (หมู่ที่ 1-4 และบางส่วนของหมู่ที่ 5 และ 6) ตำบลทำนบ (บางส่วนของหมู่ที่ 1 หมู่ 3) รวมเนื้อที่ทั้งหมด 33.9 ตร.กม.(พื้นที่เดิมของสุขาภิบาลสิงหนคร) จัดตั้งเป็นเทศบาลตำบลสิงหนคร วันที่ 24 กุมภาพันธ์ 2542 และล่าสุดได้ประกาศเปลียนแปลงฐานะเทศบาลตำบลสิงหนครมาเป็นเทศบาลเมืองสิงหนคร ในวันที่ 23 พฤศจิกายน 2548
เทศบาลเมืองสิงหนครตั้งอยู่ที่ หมู่ที่ 5 ตำบลสทิงหม้อ อำเภอสิงหนคร จังหวัดสงขลา โดยมีอาณาเขตที่ตั้ง ดังนี้สภาพความเป็นเมืองของเทศบาลเมืองสิงหนครยังมีไม่มากนัก พื้นที่ส่วนใหญ่ยังเป็นพื้นที่ใช้สอยเพื่อการเกษตรกรรม โดยพื้นที่ที่นับว่าเป็นพื้นที่เมืองมีการกระจุกตัวของสิ่งปลูกสร้าง ผู้คน และกิจกรรมประเภทเมืองมี 4 บริเวณ คือ
502
502 (ห้าร้อยสอง) เป็นจำนวนธรรมชาติที่อยู่ถัดจาก 501 (ห้าร้อยเอ็ด) และอยู่ก่อนหน้า 503 (ห้าร้อยสาม)
รายพระนามพระมหากษัตริย์บัลแกเรีย
จักรวรรดิบัลแกเรียที่ 1ปกครองระหว่งปี ค.ศ. 680ถึงปี ค.ศ. 1018ถูกผนวกเข้าเป็นส่วนหนึ่งของจักรวรรดิไบแซนไทน์
ว่างกษัตริย์ ค.ศ. 1018-ค.ศ. 1040
ว่างกษัตริย์ ค.ศ. 1070-ค.ศ. 1185
จักรวรรดิบัลแกเรียที่ 2 หรือ อาณาจักรซาร์แห่งบัลแกเรียเป็นจักรวรรดิในในยุคกลางของบัลแกเรียที่ก่อตั้งในปี ค.ศ. 1185 และรุ่งเรืองมาจนถึงปี ค.ศ. 1396 (หรือ ค.ศ. 1422) จักรวรรดิบัลแกเรียที่ 2 เป็นจักรวรรดิที่สืบต่อจากจักรวรรดิบัลแกเรียที่ 1 และมามีอำนาจรุ่งเรืองที่สุดในรัชสมัยของสมเด็จพระจักรพรรดิคาโลยัน และ สมเด็จพระจักรพรรดิไอวาน อาเซนที่ 2 แห่งบัลแกเรีย ก่อนที่มาจะค่อยๆ เสื่อมโทรมลงจนในที่สุดก็ถูกพิชิตโดยจักรวรรดิออตโตมันในปลายคริสต์ศตวรรษที่ 14 ถึงต้นคริสต์ศตวรรษที่ 15 จักรวรรดิบัลแกเรียที่ 2 ตามมาด้วยราชอาณาจักรที่ปกครองโดยเจ้าชายและต่อมาโดยพระมหากษัตริย์เป็นราชอาณาจักรบัลแกเรียในปี ค.ศ. 1878
ราชรัฐแห่งบัลแกเรีย (อังกฤษ: Principality of Bulgaria, บัลแกเรีย: Княжество България) เป็นราชรัฐที่ก่อตั้งขึ้นเป็นประเทศราชของจักรวรรดิออตโตมันโดยสนธิสัญญาเบอร์ลินในปี ค.ศ. 1878
โทกูงาวะ อิเอโยชิ
โทะกุงะวะ อิเอะโยะชิ () เป็น โชกุน คนที่ 12 แห่ง ตระกูลโทะกุงะวะ (ช่วงสมัย: ค.ศ. 1837 ถึง ค.ศ. 1853) เป็นบุตรชายคนที่สองของโชกุนโทะกุงะวะ อิเอะนะริ เกิดกับนางโครินอิน (Korin-in, 香琳院) เกิดในปีเดียวกับที่พี่ชายคนโตต่างมารดาเสียชีวิต จึงได้เป็นทายาทสืบทอดตำแหน่งโชกุน ในค.ศ. 1837 โชกุนอิเอะนะริจึงได้สละตำแหน่งโชกุนให้แก่อิเอะโยะชิ โดยบิดาคืออิเอะนะริยังคงดำรงตำแหน่งเป็น"โอโงโช" (Ōgōshō, 大御所) จนกระทั่งถึงแก่อสัญกรรมในค.ศ. 1841
ในสมัยของโชกุนอิเอะโยะชิการปกครองอยู่ภายใต้อิทธิพลของ"โรจู"มิซุโนะ ทะดะกุนิ (Mizuno Tadakuni, 水野 忠邦) ผู้นำในการปฏิรูปปีเท็นโป (Tenpo-no-kaikaku, 天保の改革) ในค.ศ. 1841 เป็นความพยายามที่จะจัดระเบียบสังคมญี่ปุ่นให้เรียบง่ายลงและเคร่งครัดมากขึ้น ยกตัวอย่างเช่นการห้ามการแต่งตัวและการประดับประดาที่หรูหรา การห้ามการพิมพ์ภาพสี และการกดขี่ละครคาบูกิ หลังจากเหตุการณ์มอร์ริสัน (Morrison Incident) ในค.ศ. 1837 ทำให้"บะกุฟุ"มีทัศนคติที่เลวร้ายต่อชาวตะวันตกลงอย่างมาก ส่งผลให้เกิดการกวาดล้างขุนนางใน"บะกุฟุ"ในค.ศ. 1839 ด้วยข้อหาข้องแวะกับ"รังงะกุ" (Rangaku, 蘭学) หรือศิลปวิทยาการตะวันตกมากเกินไป เรียกว่า การกวาดล้างขุนนางตะวันตก (Bansha-no-guku, 蛮社の獄) แต่ทว่าการปฏิรูปปีเท็นโปเป็นที่ต่อต้านอย่างมากมาย ทำให้การปฏิรูปในครั้งนี้ล้มเหลวและ"โรจู"ทะดะกุนิต้องออกจากตำแหน่งไปในค.ศ. 1843 ช่วงสมัยของโชกุนอิเอะโยะชิตรงกับสมัยของ"ไดเมียว"ชิมะสุ นะริอะกิระ (Shimazu Noriakira, 島津斉彬) แห่งแคว้นซะสุมะ 
ในเดือนกรกฎาคมค.ศ. 1853 พลเรือจัตวา แมททิว เพอร์รี่ (Commodore Matthew C. Perry) จากสหรัฐอเมริกา ได้นำเรือรบ (ซึ่งชาวญี่ปุ่นเรียกว่า เรือดำ Kurofune, 黒船) จำนวนสี่ลำเข้ามาจอดปิดอ่าวอุระงะ (Uraga, 浦賀) ของเมืองเอะโดะ โดยข่มขู่ว่าจะยิงปืนใหญ่โจมตีเมืองเอะโดะหากไม่ยอมเปิดประเทศทำการค้ากับสหรัฐอเมริกา เป็นการใช้นโยบายทางการทูตแบบเรือปืนบังคับ (Gunboat diplomacy) "โรจู"อะเบะ มะซะฮิโระ (Abe Masahiro, 阿部 正弘) เป็นตัวแทนฝ่ายญี่ปุ่นเจรจากับพลเรือจัตวาเพอร์รี่ ยอมรับสาส์นจากประธานาธิบดีของสหรัฐอเมริกา พลเรือจัตวาเพอร์รี่จึงนำเรือรบไปเทียบท่าที่เมืองคุริฮะมะ (Kurihama, 久里浜) เพื่อรอคอยคำตอบ
เพียงสิบสามวันหลังจากที่เรือดำของพลเรือจัตวาเพอร์รี่ได้ย้ายไปจอดที่เมืองคุริฮะมะ โชกุนอิเอะโยะชิก็ได้ถึงแก่อสัญกรรมลงในค.ศ. 1853 มีโทะกุงะวะ อิเอะซะดะ (Tokugawa Iesada, 徳川家定) บุตรชายคนที่สี่เป็นผู้สืบทอดตำแหน่งโชกุนต่อมา ท่ามกลางบ้านเมืองที่กำลังสับสนวุ่นวายจากการคุกคามของชาวตะวันตก
อูเอะคาระมาริโกะ
Ue kara Mariko (上からマリコ) เป็นซิงเกิลลำดับที่ 24 ของ AKB48 ออกจำหน่ายวันที่ 7 ธันวาคม พ.ศ. 2554
สมาชิกที่ถูกเลือกในซิงเกิลนี้ได้จากการแข่งขันเป่ายิงฉุบ "AKB48 24th Single Senbatsu Janken Tournament" เมื่อวันที่ 20 กันยายน พ.ศ. 2554 ที่ นิปปอน บูโดกัง
ชื่อซิงเกิลถูกประกาศที่งานอีเวนท์จับมือซิงเกิล Flying Get ที่ อายิโนะโมะโต๊ะ สเตเดียม และผ่านทาง Official Site ของ KING RECORDS ในวันที่ 29 ตุลาคม พ.ศ. 2554
ชื่อ Mariko ในชื่อซิงเกิล Ue kara Mariko สื่อถึง ชิโนดะ มาริโกะ คนที่ได้เป็นเซ็นเตอร์ของซิงเกิล AKB48 ครั้งแรก ได้รับตำแหน่งเซ็นเตอร์จากการได้รับชัยชนะจากการเป่ายิงฉุบ นอกจากนี้ยังเป็นเพลงแรกของ AKB48 ที่มีชื่อสมาชิกอยู่ในชื่อเพลง
ชื่อซิงเกิลเดิมทีจะใช้ "Hashire! Penguin" แต่เปลี่ยนเพื่อที่ต้องการจะให้เห็นภาพลักษณ์ของชิโนดะ มาริโกะ อย่างไรก็ตาม เพลง Hashire! Penguin จะถูกร้องโดยทีม 4 และจะอยู่ใน Theatre Edition เท่านั้น
อย่างไรก็ตามซิงเกิลนี้ทำให้ มาเอดะ อัตสึโกะ ไม่ติดซิงเกิลนี้เป็นซิงเกิลแรกจากทั้งหมด 23 ซิงเกิล (และ 2 อินดี้ซิงเกิล) แต่ยังมีสมาชิกอยู่ 1 คนที่ติดซิงเกิลนี้ และยังคงสภาพเป็นเซ็นบัตสึครบทุกซิงเกิลคือ โคจิมะ ฮารุนะ
ซิงเกิลนี้จะออกจำหน่ายทั้งหมด 4 อีดิทชั่น: Type-A, Type-K, Type-B, และ Theatre Edition
อุลตร้าแมน ซาก้า
อุลตร้าแมน ซาก้า () เป็นภาพยตร์จากซีรีส์อุลตร้าซีรีส์ มีกำหนดเข้าฉายในปี ค.ศ. 2012 (พ.ศ. 2555) เป็นการฉลองครบรอบ 45 ปีของ อุลตร้าซีรีส์ โดยบริษัท สึบุราย่าโปรดักชั่น เป็นภาพยนตร์ในรูปแบบ 3 มิติ และเป็นภาพยนตร์ที่ต่อจากเรื่อง อุลตร้าแมนซีโร่ THE MOVIE ศึกตัดสินครั้งใหญ่!จักรวรรดิทางช้างเผือก แบเรียล อุลตร้าแมนที่ปรากฏในเรื่อง ได้แก่ อุลตร้าแมนซีโร่, อุลตร้าแมนไดน่า และ อุลตร้าแมนคอสมอส
มูนริเวอร์
มูนริเวอร์ () เป็นเพลงที่แต่งคำร้องโดยจอห์นนี เมอร์เซอร์ และทำนองโดยเฮนรี แมนซีนี ในปี ค.ศ. 1961 เพื่อใช้ขับร้องโดยออเดรย์ เฮพเบิร์น ประกอบภาพยนตร์เรื่อง "Breakfast at Tiffany's" เพลงนี้ได้รับรางวัลออสการ์ สาขาเพลงประกอบภาพยนตร์ยอดเยี่ยม ประจำปี 1961 และรางวัลแกรมมี สาขาบันทึกเสียงแห่งปี ประจำปี 1962
เพลงนี้ถูกนำมาบันทึกเสียงใหม่หลายครั้ง แต่ฉบับที่ขับร้องโดยแอนดี วิลเลียมส์ถูกยอมรับว่าได้รับความนิยมที่สุด จนถูกนำมาใช้เป็นเพลงประจำตัวของเขาในการแสดงดนตรีตลอดมา แม้ว่าซิงเกิลของวิลเลียมส์จะไม่ติดอันดับใดๆ ก็ตาม
ไฟนอลแฟนตาซี ไทป์-0
ไฟนอลแฟนตาซี ไทป์-0 หรือ ไฟนอลแฟนตาซี เรย์ชิกิ () เป็นเกมสมมติบทบาทกึ่งแอคชัน ในชุดเกม พัฒนาและจัดจำหน่ายโดยบริษัทสแควร์เอนิกซ์ลงบนเครื่องเล่นเกม เพลย์สเตชันพอร์เทเบิล วางจำหน่ายในญี่ปุ่นเมื่อวันที่ 27 ตุลาคม พ.ศ. 2554 และมีการประกาศพัฒนาเกมในเวอร์ชันความละเอียดสูง (เอชดี) สำหรับเพลย์สเตชัน 4 และเอกซ์บอกซ์ วัน ในอีกสามปีต่อมา โดยจะวางจำหน่ายในช่วงเดือนมีนาคม พ.ศ. 2558
เรื่องราวในไฟนอลแฟนตาซี ไทป์-0 เกิดในโลกออร์เรียนซ์ ซึ่งประกอบด้วยดินแดน 4 แห่ง ได้แก่ รัฐรูบรัม จักรวรรดิมิลิเทส สหพันธรัฐลอริแคน และราชอาณาจักรคองคอร์เดีย ดินแดนแต่ละแห่งครอบครองคริสตัลที่มีความสามารถแตกต่างกัน รูบรัมครอบครองคริสตัลสุซากุ ขุมพลังเวทมนตร์ มิลิเทสครอบครองคริสตัลเบียกโกะ แหล่งเสริมความแข็งแกร่งแก่อาวุธ ลอริแคนครอบครองคริสตัลเก็นบุที่มีพลังการปกป้อง และคองคอร์เดียครอบครองคริสตัลโซเรียว พลังแห่งมังกร โดยคริสตัลทั้งสี่ตั้งชื่อตามอสูรปกครองศักดิ์สิทธิ์ตามความเชื่อของชาวจีน
ทั้งสี่ดินแดนได้ปฏิบัติตามสนธิสัญญาสันติภาพที่ได้ทำไว้ร่วมกัน แต่จอมพลซิด อัลสไตน์ แห่งมิลิเทสได้กระทำการขัดต่อสนธิสัญญาดังกล่าวด้วยการส่งกองกำลังรุกรานอีกสามดินแดนเพื่อแย่งชิงพลังจากคริสตัล เขาสามารถยึดครองลอริแคนและคองคอร์เดียได้อย่างง่ายดาย แต่เมื่อมาถึงรูบรัมซิดกลับพบกับการตั้งกองกำลังเวทมนตร์อย่างแข็งแกร่ง ซิดจึงมุ่งโจมตี "เพริสทีเลียมสุซากุ" โรงเรียนเวทมนตร์ของรูบรัม นักเรียนชั้นเรียนที่ศูนย์ของโรงเรียนจึงต้องปกป้องสถาบันของพวกเขา
ไฟนอลแฟนตาซี ไทป์-0 มีตัวละครที่สามารถบังคับตลอดเกมทั้งหมด 14 คน ทุกคนเป็นนักเรียนชั้นเรียนที่ศูนย์ (คลาสซีโร) ของเพริสทีเลียมสุซากุ ได้แก่ เอซผู้ใช้ไพ่ ดิวส์ผู้ใช้ฟลุต เตรผู้ใช้ธนู แกตร์ผู้ใช้ปืนเวทมนตร์ ซิงก์ผู้ใช้กระบอง ไซก์ผู้ใช้ง้าว เซเวนผู้ใช้แส้ เอทผู้ใช้สนับมือ ไนน์ผู้ใช้หอก แจ็คผู้ใช้ดาบคะตะนะ ควีนผู้ใช้ดาบ คิงผู้ใช้ปืน มาคิน่าผู้ใช้กระบี่ และเรมผู้ใช้กริช
ระบบการเล่นของเกมจะใช้การรับภารกิจเป็นหลัก โดยการต่อสู้ในเกมได้พัฒนาแอกทีฟ ไทม์ แบทเทิล ที่ใช้ใน และ เดอะ เธิร์ด เบิร์ธเดย์ ให้มีความเร็วมากขึ้น การพัฒนาตัวละครนั้นจะใช้ระบบอัลโตคริสตาเรี่ยม เมื่อผู้เล่นกำจัดศัตรูจะได้พลังงานที่เรียกว่า "แฟนโตม่า" พลังนี้จะฟื้นฟูค่าพลังเวทย์ของผู้เล่นและนำมาพัฒนาความสามารถด้านเวทมนตร์ของผู้เล่น ส่วนแผนที่ของเกม นอกจากจะเป็นแผนที่กว้างและศัตรูเกิดแบบสุ่มเช่นเดียวกับไฟนอลแฟนตาซีภาค 1-9 แล้ว ผู้เล่นยังสามารถขี่ช็อคโคโบะ เข้าร่วมการรบย่อย และขับยานเหาะเพื่อต่อสู้กับยานของศัตรูหรือมังกรได้อีกด้วย
วอลเลย์บอลเวิลด์กรังด์ปรีซ์ 2011
วอลเลย์บอลเวิลด์กรังด์ปรีซ์ 2011 () เป็นการจัดการแข่งขันวอลเลย์บอลหญิงจากการคัดเลือกจากทวีปต่างๆ ทั้งหมด 16 ประเทศ จัดขึ้นระหว่างวันที่ 5-28 สิงหาคม 2554 รอบชิงชนะเลิศ จะจัดขึ้นที่มาเก๊า อีสเอเชียนเกมส์โดม, เขตบริหารพิเศษมาเก๊า, สาธารณรัฐประชาชนจีน ซึ่งปีนี้นักกีฬาวอลเลย์บอลหญิงทีมชาติไทยได้ผ่านเข้ารอบสุดท้ายเป็นครั้งแรกในประวัติศาสตร์
หลังจบการแข่งขันครั้งนี้ ทีมชาติไทยจบที่อันดับ 6ได้คะแนนสะสมเพิ่ม 25 คะแนน อันดับโลกของทีมไทยจึงขยับจากอันดับ 14 ขึ้นไปเป็นอันดับที่ 10 ของโลก
หลังจากที่ทีมวอลเลย์บอลสาวไทย ได้ผ่านเข้ารอบ 8 ทีมสุดท้ายของเวิลด์กรังปรีซ์ 2011 ได้มีการถ่ายทอดสดผ่านดาวเทียมดำเนินการถ่ายทอดโดยสถานีโทรทัศน์สีกองทัพบก ช่อง 7 ในทุกคู่การแข่งขันที่ไทยลงแข่ง
ที่สุดของเวิลด์กรังปรีช์ 2011 จากเว็บไซต์วอลเลย์บอลไทยแลนด์.คอม
เหตุการณ์ตลาดหลักทรัพย์วอลล์สตรีทตก ค.ศ. 1929
เหตุการณ์ตลาดหลักทรัพย์วอลล์สตรีทตก ค.ศ. 1929 () เป็นเหตุการณ์ตลาดหลักทรัพย์ตกครั้งร้ายแรงที่สุดในประวัติศาสตร์สหรัฐอเมริกา นำไปสู่การพิจารณาขอบเขตและระยะเวลาของผลกระทบอย่างเต็มตัว เหตุการณ์ตลาดหลักทรัพย์ตกครั้งนี้ส่งสัญญาณถึงจุดเริ่มต้นของภาวะเศรษฐกิจตกต่ำครั้งใหญ่นาน 12 ปี ซึ่งมีผลกระทบต่อประเทศอุตสาหกรรมตะวันตกทั้งหมด และยังดำเนินต่อไปในสหรัฐอเมริกาจนกระทั่งการเริ่มต้นระดมของสหรัฐอเมริกาในสงครามโลกครั้งที่สอง ในปลาย ค.ศ. 1941
คริสต์ทศวรรษ 1920 เป็นช่วงเวลาแห่งความมั่งคั่งและเกินพอดี ตลาดได้เติบโตต่อเนื่องหกปี โดยดัชนีอุตสาหกรรมดาวโจนส์มีมูลค่าเพิ่มขึ้นห้าเท่า จนระดับสูงสุด 381.17 จุด เมื่อวันที่ 3 กันยายน ค.ศ. 1929 ไม่นานก่อนเหตุการณ์ นักเศรษฐศาสตร์ เอียร์วิง ฟิชเชอร์ ป่าวประกาศซึ่งมีชื่อเสียงในเวลาต่อมาว่า "มูลค่าหลักทรัพย์ได้ถึงระดับที่ดูเหมือนว่าถึงระดับราบสูงอย่างถาวรแล้ว"
วันที่ 24 ตุลาคม หรือเรียกว่า วันพฤหัสบดีทมิฬ ตลาดเสียมูลค่าไป 11% เมื่อตลาดเปิดทำการ โดยมีการขายอย่างหนัก นายธนาคารวอลล์สตรีทชั้นนำหลายคนประชุมกันเพื่อหาทางแก้ไขความตื่นตระหนกและความโกลาหลบนชั้นซื้อขาย ด้วยทรัพยากรทางการเงินของนายธนาคารอยู่เบื้องหลังเขา ริชาร์ด วิทนี รองประธานตลาดหลักทรัพย์ จัดการประมูลซื้อหลักทรัพย์เหล็กกล้าสหรัฐอเมริกาบล็อกใหญ่ในราคาสูงกว่าตลาดปัจจุบัน ขณะที่เทรดเดอร์เฝ้ามอง วิตนีได้จัดการประมูลที่คล้ายกันกับหลักทรัพย์ "ชิพน้ำเงิน" (blue chip) อื่น ๆ ยุทธวิธีนี้คล้ายกับที่ใช้เพื่อยุติวิกฤตการเงิน ค.ศ. 1907 ซึ่งทำให้หยุดการปรับลดลง ดัชนีอุตสาหกรรมดาวโจนส์ฟื้นตัว ปิดโดยปรับลดลงเพียง 6.38 จุด วันหนึ่ง อย่างไรก็ดี ไม่เหมือนกับใน ค.ศ. 1907 มาตรการนี้เกิดผลเพียงชั่วคราวเท่านั้น
ในช่วงวันหยุดสุดสัปดาห์ เหตุการณ์นี้ได้รับรายงานในหนังสือพิมพ์ทั่วสหรัฐอเมริกา เมื่อถึงวันจันทร์ที่ 28 ตุลาคม หรือ "วันจันทร์ทมิฬ" มีนักลงทุนตัดสินใจออกจากตลาดเพิ่ม และการปรับลดลงดำเนินต่อไปโดยทำสถิติการลดลงในดาวโจนส์วันเดียว 38 จุด หรือ 13% วันรุ่งขึ้น "วันอังคารทมิฬ" ซึ่งตรงกับวันที่ 29 ตุลาคม ค.ศ. 1929 มีการซื้อขายหลักทรัพย์ประมาณ 16 ล้านหลักทรัพย์ และดาวโจนส์ลดลงอีก 30 จุด หรือ 12% มูลค่าของหุ้นที่ซื้อขายกันเมื่อวันที่ 29 ตุลาคมนั้นเป็นสถิติอยู่นานถึงเกือบ 40 ปี ตลาดเสียมูลค่า 30,000 ล้านดอลล่าร์สหรัฐในเวลาเพียงสองวัน
ตลาดยังคงปรับตัวลดลงจนถึงจุดต่ำสุดชั่วคราว (interim bottom) เมื่อวันที่ 13 พฤศจิกายน ค.ศ. 1929 โดยตลาดปิดที่ 198.60 จุด ตลาดฟื้นตัวเป็นเวลาหลายเดือนและแตะระดับปิดตัวสูงสุดครั้งที่สองที่ 294.07 จุด เมื่อวันที่ 17 เมษายน ค.ศ. 1930 ก่อนเริ่มลดลงอีกครั้งซึ่งกินเวลานานกว่าครั้งแรก จากเดือนเมษายน ค.ศ. 1931 ถึงเดือนกรกฎาคม ค.ศ. 1932 และตลาดดาวโจนส์ปิดที่ 41.22 จุด ซึ่งเป็นระดับต่ำสุดในคริสต์ศตวรรษที่ 20 และตลาดไม่กลับคืนสู่ระดับสูงสุดเมื่อเดือนกันยายน ค.ศ. 1929 จนถึงเดือนพฤศจิกายน ค.ศ. 1954
การลงประชามติแยกรัฐควิเบกเป็นเอกราช พ.ศ. 2538
การลงประชามติแยกรัฐควิเบกเป็นเอกราช พ.ศ. 2538 เป็นการลงประชามติครั้งที่สองซึ่งถามผู้มีสิทธิ์เลือกตั้งในรัฐควิเบก ประเทศแคนาดา ว่ารัฐควิเบกควรแยกตัวจากแคนาดาและจัดเป็นรัฐอิสระหรือไม่ โดยคำถามว่า:
"คุณเห็นด้วยหรือไม่ที่ควิเบกควรเป็นเอกราชหลังทำคำเสนออย่างเป็นทางการต่อแคนาดาสำหรับความร่วมมือทางเศรษฐกิจและการเมืองแบบใหม่ภายในขอบเขตของร่างกฎหมายซึ่งเกี่ยวข้องกับอนาคตของควิเบกและของความตกลงที่ลงนามเมื่อวันที่ 12 มิถุนายน พ.ศ. 2538"
การลงประชามติ พ.ศ. 2538 แตกต่างจากการลงประชามติแยกรัฐควิเบกเป็นเอกราชครั้งแรกเมื่อ พ.ศ. 2523 ตรงที่ คำถามเมื่อ พ.ศ. 2523 นั้นเสนอเพื่อเจรจา "เอกราช-ความสัมพันธ์" กับรัฐบาลแคนาดา ขณะที่คำถามเมื่อ พ.ศ. 2538 เสนอ "เอกราช" ตลอดจนข้อเสนอความร่วมมือแบบรับเลือกกับส่วนที่เหลือของแคนาดา
การลงประชามติมีขึ้นในวันที่ 30 ตุลาคม พ.ศ. 2538 ผลปรากฏว่า รัฐควิเบกยังคงเป็นส่วนหนึ่งของแคนาดาต่อไป ด้วยคะแนนเสียงเฉียดฉิว 50.58% ต่อ 49.42%
ขณะมีการลงประชามติ สมเด็จพระราชินีกำลังประทับอยู่ที่จุดแวะเติมน้ำมันในลอสแอนเจลิสระหว่างทางไปยังการประชุมประมุขรัฐบาลเครือจักรภพ พ.ศ. 2538 ในออกแลนด์ ประเทศนิวซีแลนด์ พระองค์ทรงขอให้นักบินยังไม่นำเครื่องขึ้นจนกว่าจะทรงทราบผลการลงประชามติ
การแยกรัฐควิเบกเป็นเอกราชนั้นถูกปฏิเสธโดยผู้มีสิทธิ์เลือกตั้ง แต่มีช่องว่างน้อยกว่าใน พ.ศ. 2523 โดย 50.58% เลือก "ไม่" และ 49.42% เลือก "ใช่" สถิติ 94% ของผู้ลงทะเบียนในรัฐควิเบก 5,087,009 คน ไปใช้สิทธิ์
ผลเลือก "ใช่" ส่วนใหญ่อยู่ในหน่วยเลือกตั้งสภานิติบัญญัติแห่งชาติ 81 หน่วยจาก 125 หน่วย แต่มีแนวโน้มเป็นหน่วยที่มีประชากรน้อย ยกเว้นพื้นที่ชนพื้นเมือง การเลือก "ไม่" ส่วนใหญ่กระจุกตัวอยู่ในหน่วยเลือกตั้งเขตเมือง
สนามเด็กเล่น
สนามเด็กเล่น () เป็นสถานที่ที่ออกแบบสำหรับเด็กสามารถเล่น ณ ที่แห่งนี้ได้โดยเฉพาะ โดยอาจจะเป็นในบ้านก็ได้ แต่โดยปกติแล้วมักจะอยู่ที่กลางแจ้ง (บางทีอาจจะเรียกว่า ที่เด็กเล่น ในบางภูมิภาค)
สนามเด็กเล่นสมัยใหม่มักมีอุปกรณ์สำหรับพักผ่อนหย่อนใจ เช่น กระดานหก, ม้าเวียน, ชิงช้า, สไลด์, จังเกิ้ลยิม, บาร์โหนเด็กเล่น, กระบะทราย, สปริงไรเดอร์, มังกี้บาร์, บันไดหนือศีรษะ, แหวนราวสำหรับออกกำลังกาย, ห้องเด็กเล่น และเขาวงกต เครื่องเล่นจำนวนมากช่วยให้เด็กพัฒนาการประสานงานทางกายภาพ, ความแข็งแรง และความยืดหยุ่น รวมทั้งให้การพักผ่อนหย่อนใจและความสนุกสนาน เช่นเดียวกับสนามเด็กเล่นสมัยใหม่ที่มีโครงสร้างการเล่นซึ่งเชื่อมโยงหลายอุปกรณ์ที่ต่างกัน
สนามเด็กเล่นมักจะมีสิ่งอำนวยสำหรับการเล่นกีฬาสำหรับผู้ใหญ่ เช่น สนามเบสบอล, เวทีเล่นสเก็ต, สนามบาสเก็ตบอล หรือลูกโยง
ทั้งนี้ อุปกรณ์สำหรับสนามเด็กเล่นสาธารณะ หมายถึงอุปกรณ์สำหรับใช้ในพื้นที่เล่นในสวนสาธารณะ, โรงเรียน, สถานดูแลเด็ก, สถาบันการศึกษา, ที่อยู่อาศัยหลายครอบครัว, ร้านอาหาร, รีสอร์ท และสถานพัฒนากิจกรรมนันทนาการ รวมถึงพื้นที่อื่นๆในการใช้พื้นที่สาธารณะ
โปรเกรสซีฟ
โปรเกรสซีฟ () คือความละเอียดของโทรทัศน์ชนิดหนึ่ง อักษรคือ "p" โปรเกรสซีฟจะเนียนกว่าอินเตอร์เลซ เพราะจะสแกนเส้นโทรทัศน์จากบนลงล่างรวดเดียวจบ คือ 1,2,3,4, จนถึงเส้นสุดท้าย เช่น 1,2,3,4, - 1080 เรียกว่า 1080p ,1,2,3,4, - 720 เรียกว่า 720p เป็นต้น ความละเอียดแบบโปรเกรสซีฟนี้มีในยูทูบด้วย สรุปก็คือ ภาพโปรเกรสซีฟดีกว่าภาพอินเตอร์เลซ
แครนเบอร์รี
แครนเบอร์รี () อยู่ในกลุ่มไม้พุ้มแคระไม่ผลัดใบหรือมีลำต้นเป็นเถายาว (trailing vine) ในจีนัสย่อย "Oxycoccus" ในจีนัส "Vaccinium" พบในพรุที่เป็นกรดตลอดบริเวณหนาวในซีกโลกเหนือ
แครนเบอร์รีจะให้สารอาหารดังนี้
การหายใจล้มเหลว
ภาวะการหายใจล้มเหลว () คือภาวะซึ่งระบบหายใจทำหน้าที่แลกเปลี่ยนก๊าซได้ไม่เพียงพอต่อความต้องการของร่างกาย ทำให้มีระดับออกซิเจนในเลือดแดงต่ำ (hypoxia) หรือมีคาร์บอนไดออกไซด์คั่งในเลือดมาก (hypercarbia) ค่าปกติของความดันออกซิเจนในเลือดแดง (PO) คือมากกว่า 80 มิลลิเมตรปรอท และความดันคาร์บอนไดออกไซด์ในเลือดแดง (PCO) น้อยกว่า 45 มิลลิเมตรปรอท ภาวะการหายใจล้มเหลวแบ่งออกเป็น 2 ชนิด ตามการไม่มีหรือมีภาวะคาร์บอนไดออกไซด์คั่งในเลือดตามลำดับ
ปอดช้ำ
ภาวะปอดช้ำ () เป็นภาวะซึ่งมีการฟกช้ำของปอด เกิดจากการบาดเจ็บต่อทรวงอกทำให้มีการบาดเจ็บต่อหลอดเลือดฝอยจนมีเลือดและสารน้ำคั่งในเนื้อเยื่อปอด สารน้ำส่วนเกินเหล่านี้จะรบกวนกระบวนการแลกเปลี่ยนก๊าซของปอด จนอาจทำให้ระดับออกซิเจนในเลือดน้อยกว่าที่ร่างกายต้องการ ภาวะนี้แตกต่างจากภาวะปอดฉีกขาดซึ่งเป็นการบาดเจ็บของปอดอีกแบบหนึ่ง ตรงที่ภาวะปอดช้ำจะไม่มีการฉีกขาดของเนื้อเยื่อปอด
ภาวะปอดช้ำส่วนใหญ่เกิดจากการกระแทกแต่ก็อาจเกิดจากสาเหตุอื่นๆ เช่น การบาดเจ็บจากระเบิด หรือคลื่นกระแทกที่เกิดจากการถูกทิ่มแทง ในช่วงสงครามโลกครั้งที่ 1 และ 2 ซึ่งมีการใช้ระเบิดในการรบอย่างแพร่หลายนั้นทำให้ภาวะปอดช้ำที่เกิดจากแรงระเบิดเป็นที่รู้จักมากขึ้น ในช่วงทศวรรษ 1960 ภาวะนี้เป็นที่รู้จักในคนทั่วไปมากขึ้นจากการเกิดอุบัติเหตุจราจร การใช้เข็มขัดนิรภัยและถุงลมนิรภัยช่วยลดโอกาสเกิดภาวะปอดช้ำในผู้โดยสารรถยนต์ได้
การวินิจฉัยภาวะนี้ทำได้โดยอาศัยประวัติการเกิดอุบัติเหตุ การตรวจร่างกาย และการถ่ายภาพรังสีทรวงอก อาการและอาการแสดงส่วนใหญ่เป็นผลโดยตรงจากการบาดเจ็บทางกาย เช่นอาการเจ็บหน้าอก และอาการไอเป็นเลือด รวมทั้งอาการที่เป็นผลจากการที่ร่างกายได้รับออกซิเจนไม่เพียงพอ เช่น ภาวะตัวเขียว การฟกช้ำที่เกิดขึ้นส่วนใหญ่หายได้เองด้วยการรักษาแบบประคับประคองซึ่งส่วนมากอาศัยการให้ออกซิเจนและการเฝ้าสังเกตอาการ อย่างไรก็ดีบางครั้งก็มีความจำเป็นต้องใช้การดูแลเป็นพิเศษแบบผู้ป่วยหนัก เช่น อาจต้องใช้การช่วยหายใจ บางครั้งอาจต้องให้สารน้ำทดแทน ซึ่งต้องทำโดยความระมัดระวังอย่างมากเนื่องจากการมีสารน้ำมากเกินสามารถทำให้ภาวะน้ำท่วมปอดนั้นแย่ลงได้ ซึ่งอาจเป็นอันตรายถึงขั้นเสียชีวิต
ความรุนแรงมีตั้งแต่เป็นไม่มากไปจนถึงขั้นเสียชีวิตได้ การฟกช้ำเล็กๆ อาจมีผลกระทบน้อยมากหรือแทบไม่มี อย่างไรก็ดีภาวะปอดช้ำเป็นภาวะการบาดเจ็บต่อทรวงอกที่อาจมีอันตรายถึงชีวิตที่พบบ่อยที่สุด พบเป็น 30-75% ของการบาดเจ็บต่อทรวงอกชนิดรุนแรงทั้งหมด ผู้ป่วยปอดช้ำมีอัตราการเสียชีวิตอยู่ที่ประมาณ 14-40% จึงเป็นส่วนสำคัญที่ช่วยบอกว่าผู้ป่วยจะเสียชีวิตหรือมีภาวะทุพพลภาพจากการบาดเจ็บนั้น ๆ หรือไม่ ผู้ป่วยปอดช้ำส่วนใหญ่มีการบาดเจ็บของระบบอื่นร่วมด้วย แม้ส่วนใหญ่การบาดเจ็บที่พบร่วมเหล่านี้จะเป็นสาเหตุของการเสียชีวิต แต่ก็เชื่อกันว่าภาวะปอดช้ำเป็นสาเหตุโดยตรงของการเสียชีวิตมากถึงประมาณ 1/4 - 1/2 ของทั้งหมด ผู้ป่วยที่เป็นเด็กมีโอกาสบาดเจ็บมากกว่าผู้ใหญ่เนื่องจากความยืดหยุ่นของกระดูกทำให้การบาดเจ็บต่อทรวงอกทั้งหมดถูกถ่ายทอดไปยังเนื้อปอดโดยไม่ถูกดูดซับไปที่ผนังทรวงอก ภาวะแทรกซ้อนของภาวะปอดช้ำได้แก่ปอดบวม และกลุ่มอาการหายใจล้มเหลวเฉียบพลัน ซึ่งอาจส่งผลต่อภาวะทุพพลภาพของระบบหายใจในระยะยาวได้
โรคระบบหายใจ
โรคระบบหายใจคือภาวะพยาธิสภาพใดๆ ซึ่งเกิดกับอวัยวะและเนื้อเยื่อที่ทำหน้าที่ในการแลกเปลี่ยนก๊าซในสัตว์ชั้นสูง หมายรวมถึงภาวะซึ่งเกิดกับทางเดินหายใจส่วนบน หลอดลมใหญ่ หลอดลม หลอดลมฝอย ถุงลม เยื่อหุ้มปอด โพรงเยื่อหุ้มปอด และเส้นประสาทและกล้ามเนื้อที่ทำหน้าที่ในการหายใจ โรคระบบหายใจมีตั้งแต่เป็นน้อยหายได้เอง เช่น หวัด ไปจนถึงโรคซึ่งเป็นอันตรายถึงชีวิต เช่น ปอดบวมจากเชื้อแบคทีเรีย ลิ่มเลือดตันในปอด และมะเร็งปอด เป็นต้น
วิชาซึ่งว่าด้วยโรคระบบหายใจคือ วิทยาปอด (pulmonology) แพทย์ผู้เชี่ยวชาญโรคระบบหายใจเรียกว่า อายุรแพทย์โรคระบบหายใจ (pulmonologist, chest medicine specialist, respiratory medicine specialist, respirologist หรือ thoracic medicine specialist)
ตำหนิแต่กำเนิด
ตำหนิแต่กำเนิด () หรือปาน เป็นความผิดปกติซึ่งไม่ร้ายอย่างหนึ่งของผิวหนัง ปรากฏขึ้นตั้งแต่เกิดหรือไม่นานหลังเกิด (ส่วนใหญ่ปรากฏในเดือนแรก) อาจเกิดขึ้นที่ใดก็ได้บนผิวหนัง ตำหนิแต่กำเนิดนี้ส่วนใหญ่เกิดจากการเจริญมากผิดปกติของหลอดเลือด เมลาโนซัยต์ กล้ามเนื้อเรียบ ไขมัน ไฟโบรบลาสต์ หรือเคราติโนซัยต์
กี่เพ้า (ละครโทรทัศน์)
กี่เพ้า เป็นนวนิยายที่ประพันธ์โดย พงศกร (นายแพทย์พงศกร จินดาวัฒนะ) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท บรอดคาซท์ ไทย เทเลวิชั่น จำกัด บทโทรทัศน์โดย นันทวรรณ รุ่งวงศ์พาณิชย์-ตุณย์ กำกับการแสดงโดย โชติรัตน์ รักเริ่มวงษ์ และออกอากาศครั้งแรกในวันที่ 1 พฤศจิกายน พ.ศ. 2555
ผลสำรวจจาก AC Nielsen
http://www.agbnielsen.com/whereweare/localnews.asp?id=0&country=Thailand&newstype=L&mode=search&year=2012&language=english
อเล็กซานเดอร์ รืยบัค
อเล็กซานเดอร์ อีการาวิช รืยบัค ( "Alyaxandr Igaravich Rybak") เกิดเมื่อวันที่ 13 พฤษภาคม ค.ศ. 1986 เมืองมินสค์ ในเบลารุส แต่เติบโตในเนซอดเดน ซึ่งอยู่นอกกรุงออสโล ประเทศนอร์เวย์ เป็นนักร้อง-นักแต่งเพลง นักไวโอลิน นักเปียโน นักเขียนและนักแสดง ชาวนอร์เวย์ เขาชนะรางวัลชนะเลิศ ในการประกวดแสดงความสามารถของนอร์เวย์ จากเพลงที่เขาแต่ง โดยในปี 2009 เขาเป็นตัวแทนของประเทศนอร์เวย์ในการแข่งขันการประกวดเพลงยูโรวิชัน‎ ในมอสโคว์ ประเทศรัสเซีย โดยเขาชนะเลิศการแข่งขันด้วยคะแนน 387 คะแนน ถือเป็นสถิติคะแนนที่สูงที่สุดในการแข่งขัน กับเพลง "Fairytale" ที่เขาทั้งเขียนทั้งเนื้อร้องและทำนอง
เครื่องกระตุกหัวใจไฟฟ้าชนิดอัตโนมัติ
เครื่องกระตุกหัวใจไฟฟ้าชนิดอัตโนมัติ () เป็นอุปกรณ์อิเล็กทรอนิกส์แบบพกพาชนิดหนึ่ง สามารถวินิจฉัยภาวะหัวใจเต้นผิดจังหวะที่เป็นอันตรายถึงชีวิตชนิดเวนทริคูลาร์ฟิบริลเลชัน (ภาวะหัวใจห้องล่างเต้นแผ่วระรัว) และเวนทริคูลาร์แทคีคาร์เดีย (ภาวะหัวใจห้องล่างเต้นเร็วผิดปกติ) ได้โดยอัตโนมัติ และสามารถให้การรักษาด้วยการช็อกไฟฟ้ากระตุกหัวใจได้โดยใช้กระแสไฟฟ้าหยุดรูปแบบการเต้นของหัวใจที่ผิดจังหวะ เพื่อเปิดโอกาสให้หัวใจกลับมาเต้นใหม่ในจังหวะที่ถูกต้อง
เครื่อง AED ถูกออกแบบมาให้ใช้ได้โดยคนทั่วไป โดยจะให้คำแนะนำผ่านเสียงพูดและภาพประกอบบนจอ โดยถูกรวมอยู่ในการเรียนการสอนการปฐมพยาบาล การอบรมผู้ปฏิบัติการแพทย์ฉุกเฉิน (firse responder) และการช่วยกู้ชีพ (CPR) ทุกระดับขั้น รวมถึงขั้นพื้นฐาน (basic life support) ด้วย
เครื่อง AED ใช้รักษาภาวะหัวใจหยุดที่มีสาเหตุมาจากหัวใจเต้นผิดจังหวะ ส่วนใหญ่เครื่องจะสามารถรักษาหัวใจเต้นผิดจังหวะได้ 2 ชนิดหลักๆ คือ
1. เวนทริคูลาร์ แทคีคาร์เดีย (หัวใจห้องล่างเต้นเร็ว) ชนิดคลำชีพจรไม่ได้ (VT หรือ V-Tach)
2. เวนทริคูลาร์ ฟิบริลเลชัน (หัวใจห้องล่างเต้นแผ่วระรัว) (VF หรือ V-Fib)
ทั้งสองภาวะนี้เป็นภาวะซึ่งหัวใจยังเต้นอยู่ แต่เต้นในจังหวะที่ผิดปกติจนเป็นอันตรายต่อชีวิต ใน VT เป็นภาวะที่หัวใจเต้นเร็วมากเกินไปจนไม่สามารถสูบฉีดเลือดไปเลี้ยงร่างกายได้มากพอ เมื่อเป็นมากถึงระดับหนึ่งจะกลายเป็น VF ซึ่งกระแสไฟฟ้าในหัวใจที่คอยกระตุ้นให้กล้ามเนื้อหัวใจทำงานนั้นเกิดความปั่นป่วนอย่างมากจนกล้ามเนื้อหัวใจเต้นไม่ประสานกัน ไม่เกิดเป็นกลไกสูบฉีดเลือด หากยังเป็นต่อไปกระแสไฟฟ้าหัวใจจะปั่นป่วนมากขึ้น จนหัวใจหยุดเต้น
เครื่อง AED ทำงานเช่นเดียวกับเครื่องกระตุกหัวใจธรรมดาอื่น ๆ คือไม่ได้ถูกออกแบบมาให้ช็อคหัวใจที่หยุดเต้นแบบไม่มีคลื่นไฟฟ้า (เส้นคลื่นไฟฟ้าหัวใจแบนราบ) ซึ่งไม่เกิดประโยชน์ใดๆ ผู้ป่วยที่หัวใจหยุดเต้นโดยสิ้นเชิงจะมีโอกาสรอดชีวิตได้ด้วยการนวดหัวใจและการใช้ยากระตุ้นหัวใจเท่านั้น หลังจากนั้นเมื่อเกิดเป็นคลื่นหัวใจชนิดที่สามารถช็อคไฟฟ้าได้แล้วจึงจะมีบทบาทของการช็อคหัวใจ
ซาทูร่า เกมทะลุมิติจักรวาล
ซาทูร่า เกมทะลุมิติจักรวาล () เป็นภาพยนตร์อเมริกัน ที่ออกฉายวันที่ 11 พฤศจิกายน ค.ศ. 2005 เป็นภาพยนตร์แนวผจญภัย, แอคชั่น, แฟนตาซี
10 ปี ที่แล้วเกมกระดาน จูแมนจี้ เกมดูดโลกมหัศจรรย์ เคยทำให้ผู้ชมทั้งโลกต้องหยุดหายใจ ครั้งนี้มันถูกค้นพบอีกครั้ง! การผจญภัยฝ่าด่านหฤโหดของเกมกระดาน ได้ถูกเปิดขึ้นอีกครั้ง เมื่อ 2 พี่น้อง แดนนี่ (จานาห์ โบโบ) และ วอลเตอร์ (จอช ฮัทเชอร์สัน) ถูกทิ้งให้อยู่ในความดูแลของ ลิซ่า (คริสเต็น สจ๊วต) พี่สาวจอมซ่า แดนนี่ได้ค้นพบเกมส์กระดานแก่าแก่ ซาทูร่า โดยบังเอิญ เขาจึงชวนวอลเตอร์ให้มาเล่นเกมนี้ด้วย โดยสองพี่น้องหารู้ไม่ว่า ตนเองกำลังก้าวเข้าสู่ โลกนอกจักรวาลที่มืดมิด และเต็มไปด้วยสัตว์ร้าย ทุกๆ หมากที่เดิน ตั้งแต่ตาแรกที่เริ่มเล่น พวกเขาต้อง เผชิญหน้ากับอุปสรรคแต่ละด่านที่สุดหฤโหด สิ่งเดียวที่ต้องทำคือ 1.ยอมตาย 2.เอาชีวิตรอดจนกว่าจะจบเกม หรือ 3. ยอมติดอยู่ในเกม ซาทูร่า ตลอดกาล!
เมย์ ยัง
จอห์นนี เมย์ ยัง (Johnnie Mae Young; 12 มีนาคม ค.ศ. 1923 - 14 มกราคม ค.ศ. 2014) เป็นอดีตนักมวยปล้ำอาชีพชาวอเมริกันของWWF และได้เข้าสู่หอเกียรติยศดับเบิลยูดับเบิลยูอีประจำปี 2008
จูชิง ไลเกอร์
เคอิจิ ยามาดะ () หรือที่รู้จักกันดีว่า จูชิง ไลเกอร์ (; ) หรือ จูชิง "ทันเดอร์" ไลเกอร์ (; ) เกิดวันที่ 30 พฤศจิกายน ค.ศ. 1964 เป็นนักมวยปล้ำอาชีพสวมหน้ากากชาวญี่ปุ่น เคยไปปล้ำที่สหรัฐอเมริกาอยู่หลายสมาคม ทั้ง TNA ,ROH, WCW และ นิวเจแปนโปรเรสต์ลิง เป็นต้น
ดีน มาเลนโก
ดีน ไซมอน (Dean Simon) หรือเป็นที่รู้จักกันอย่างดีในชื่อ ดีน มาเลนโก (Dean Malenko) เกิดวันที่ 4 สิงหาคม ค.ศ. 1960 อดีตนักมวยปล้ำอาชีพชาวอเมริกัน อดีตสังกัด WCW, ECW และWWF NJPW หรือ WWE เป็นผู้ที่มีฉายาเจ้าของท่าล็อก 1,000 ท่า และเป็นสมาชิกของกลุ่มโฟร์ฮอร์สเมน ปัจจุบันได้หน้าที่เป็นเจ้าหน้าที่อยู่ใน WWE
รอยัลรัมเบิล (2012)
รอยัลรัมเบิล (2012) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2012 ซึ่งจะจัดเป็นปีที่ 25 แล้ว สถานที่จัดคือ สก๊อตเทรด เซ็นเตอร์ ใน เซนต์หลุยส์, รัฐมิสซูรี สหรัฐอเมริกา โดยจะจัดในวันที่ 29 มกราคม พ.ศ. 2555 ซึ่งจัดหลังจาก โดยจะมีแมตช์การปล้ำรอยัลรัมเบิล
สำหรับประเทศไทย ศึกรอยัลรัมเบิลมีออกอากาศทางทรูวิชั่นส์ ช่องทรูสปอร์ต ในวันอาทิตย์ที่ 12 กุมภาพันธ์ 2012 ซึ่งช้ากว่าสหรัฐอเมริกาถึง 2 สัปดาห์
ในรอว์ 12 ธันวาคม ระหว่างแมตช์ จอห์น ซีนา กับ มาร์ก เฮนรี เคนได้กลับมาจากอาการบาดเจ็บโดยใส่หน้ากากอีกครั้ง และได้มาเล่นงานซีนาด้วยท่าโชคสแลมอย่างไม่มีเหตุผล ต่อมาในรอว์ 2 มกราคม จอห์น ซีนา ได้จับคู่กับ บิ๊กโชว์ และแซค ไรเดอร์ เจอกับ เคน, มาร์ก เฮนรี และแจ็ก สแวกเกอร์ ในแมตช์การปล้ำแทคทีม 6 คน แต่ว่าเคนไม่ออกมา เลยให้เป็นการปล้ำ 3 รุม 2 สุดท้ายซีนา, บิ๊กโชว์ และไรเดอร์เอาชนะไปได้ แต่ว่าหลังจากจบแมตช์ เพลงเปิดตัวของเคนดังขึ้น ซีนาเลยลงจากเวทีเดินตรงไปที่ทางเดินเปิดตัวเพื่อจะเคลียร์กับเคน แต่ว่าเคนโผล่มาจากใต้เวทีแล้วกระทืบไรเดอร์บนเวที จากนั้นเคนก็ลากขาไรเดอร์กลับหลุมบนเวที แต่ซีนาก็มาช่วยได้สำเร็จแล้วพยายามคลานนี้ห่างออกมา ทันทีทันใดนั้นหลุมก็ระเบิดและมีเพลิงโหมออกมาจากปากหลุมทันที
ใน บิ๊กโชว์ได้คว้าแชมป์โลกเฮฟวี่เวทโดยชนะมาร์ก เฮนรี แต่หลังแมตช์เฮนรีมาลอบทำร้ายบิ๊กโชว์ โดยเอาเก้าอี้มาฟาดจากด้านหลัง และ DDT อัดใส่เก้าอี้ จนหมดสภาพ หลังจากนั้น แดเนียล ไบรอันวิ่งออกมาพร้อมกับกรรมการขอใช้สิทธิ์มันนีอินเดอะแบงก์ โดยบิ๊กโชว์อยู่ในสภาพที่ไม่พร้อมปล้ำ ทำให้ไบรอันคว้าแชมป์ไปในที่สุด ต่อมาในสแมคดาวน์ 6 มกราคม บิ๊กโชว์ได้ขแชิงแชมป์กับไบรอัน ปรากฏว่า บิ๊กโชว์จะใช้ท่าน็อกเอาต์พันซ์ แต่ไบรอันหนีลงมานอกเวที แล้วไปหาเรื่องเฮนรี จนทำให้เฮนรีผลักใส่ไบรอันล้มลงไป เลยทำให้บิ๊กโชว์ถูกปรับแพ้ฟาล์ว และไบรอันป้องกันแชมป์ไว้ได้ ต่อมา ในศึก สแมคดาวน์ (6 มกราคม 2012) บิ๊กโชว์ได้ขอรีแมตช์ชิงแชมป์กับไบรอันอีกครั้งโดยเป็นแบบไม่มีกฎกติกา และมีเอเจมายืนอยู่ข้างเวที ปรากฏว่าบิ๊กโชว์เผลอวิ่งไปชนเอเจล้มลงไป ขณะที่วิ่งไล่ตามไบรอัน ทำให้ไบรอันต้องมาดูอาการ โดยแมตช์จบด้วยการไม่มีคำตัดสิน
วิญญู วงศ์สุรวัฒน์
วิญญู วงศ์สุรวัฒน์ (ชื่อเล่น: จอห์น) เกิดเมื่อวันที่ 25 กันยายน พ.ศ. 2528 เป็น พิธีกรและดีเจ ลูกครึ่งไทย-อเมริกัน
วิญญูเกิดเมื่อวันที่ 25 กันยายน พ.ศ. 2528 เป็นบุตรของ รองศาสตราจารย์ ดร.โกวิท วงศ์สุรวัฒน์ และ ผู้ช่วยศาสตราจารย์ แจนนิส เอ็ม. วงศ์สุรวัฒน์ มีพี่ชาย 1 คน ชื่อ ผศ.ดร.วินัย วงศ์สุรวัฒน์ (ผู้ช่วยศาสตราจารย์ประจำหลักสูตรการจัดการมหาบัณฑิต วิชาเศรษฐศาสตร์ วิทยาลัยการจัดการ มหาวิทยาลัยมหิดล) และพี่สาว 2 คนคือ ผศ.ดร.วาสนา วงศ์สุรวัฒน์ (ผู้ช่วยศาสตราจารย์ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย) กับจรรยา (ชื่อเล่น: โรซี; สมรสกับณัฐพงศ์ เทียนดี กรรมการผู้จัดการ สโป๊กดาร์กทีวี) ศึกษาระดับประถมที่โรงเรียนอนุบาลสามเสน, ระดับมัธยมที่โรงเรียนสามเสนวิทยาลัย, และสำเร็จปริญญาคณะรัฐศาสตร์ มหาวิทยาลัยรามคำแหง (ก่อนหน้านี้เคยศึกษา สาขาการแสดงและกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ) เริ่มเข้าวงการบันเทิง จากที่มีผู้ชักชวน ไปถ่ายแบบโฆษณา
ชีวิตส่วนตัว เคยคบหากับ เบเบ้ ธัญชนก สมัยเข้าวงการแรกเริ่มเป็น Net idol ทั้งคู่เป็นที่โด่งดังจากเว็บไซต์เด็กดี นานหลายปี และ เคยคบหากับ โมเม-นภัสสร บุรณศิริ ปัจจุบันสมรสแล้วกับชุติมา บุษราคัมภักดี (ชื่อเล่น: แพร) ที่โรงแรมเดอะสุโกศล เมื่อวันที่ 8 มีนาคม พ.ศ. 2557
ของ spokedark TV
หลักการเพิ่มเข้าและตัดออก
ใน คณิตศาสตร์เชิงการจัด หลักการเพิ่มเข้าและตัดออก () เป็นสมการแสดงความสัมพันธ์ของจำนวนสมาชิกของเซตจำกัดสองเซตที่นำมายูเนียนกัน โดยหากกำหนด "A" และ "B" เป็นเซตจำกัดแล้ว
ความหมายของสมการนี้คือจำนวนสมาชิกของเซตจำกัดสองเซตที่นำมายูเนียนกัน มีค่าเท่ากับผลบวกของจำนวนสมาชิกของเซตทั้งสอง ลบกับจำนวนสมาชิกของอินเตอร์เซกชันของเซตทั้งสอง ในทำนองเดียวกัน สำหรับสามเซต "A", "B" และ "C"
สมการนี้สามารถเห็นได้โดยการนับพื้นที่ส่วนต่างๆตามแผนภาพเวนน์-ออยเลอร์ด้านขวา
สำหรับกรณีทั่วไปของหลักการนี้ ให้ "A", ..., "A" เป็นเซตจำกัด แล้ว
โดย |"A"| บอกถึงจำนวนสมาชิกของเซต "A" ชื่อหลักการนี้มีมาจากการที่เพิ่มจำนวนสมาชิกของเซตเข้าไปเกินและตัดส่วนที่เกินทิ้ง
สูตรนี้คิดค้นโดย แต่หนังสือบางเล่มมีการกล่าวถึง , เจมส์ โจเซฟ ซิลเวสเตอร์ (Joseph Sylvester) หรือ อ็องรี ปวงกาเร (Henri Poincaré) ในฐานะผู้ร่วมพัฒนาหลักการนี้ด้วย
สำหรับกรณีสามเซต "A", "B", "C" หลักการเพิ่มเข้าและตัดออกสามารถแสดงโดยแผนภาพเวนน์-ออยเลอร์ตามภาพด้านขวา
principle of inclusion-exclusion จาก PlanetMath ภายใต้สัญญาอนุญาตครีเอทีฟคอมมอนส์
โรงเรียนประชานิเวศน์
โรงเรียนประชานิเวศน์ (ประถม) เป็นโรงเรียนที่เปิดสอนตั้งแต่ระดับ เตรียมประถม-ประถมศึกษาปีที่ 6 เป็นโรงเรียนสังกัด กรุงเทพมหานคร มีชื่อเสียงในด้านต่างๆ เช่น โครงการ SMART School,โครงการโรงเรียนส่งเสริมสุขภาพ เป็นต้น โดยมีนโยบายคือ "สร้างนักเรียนเป็นคนดี มีวินัย มั่นใจตนเอง เก่งวิชา ไม่สร้างปัญหาให้สังคม" ปัจจุบัน มีนักเรียน 1,755 คน และบุคลากรอีก 72 คน (2554)
ตามที่กรุงเทพมหานครได้โอนบรรดากิจการทรัพย์สินสิทธิและ ความรับผิดชอบของ สำนักงานปรับปรุงแหล่งเสื่อมโทรมให้แก่การเคหะแห่งชาติตามประกาศของ คณะปฏิวัติ ฉบับที่ 316 ลงวันที่ 13 ธันวาคม 2515 ตั้งแต่วันที่ 13 มีนาคม 2516 แล้วนั้นปรากฏว่า มีโฉนดที่ดิน"ประชานิเวศน์ 1" บางโฉนด ซึ่งรวมอยู่ในบรรดาโฉนดที่ดิน กรุงเทพมหานครได้มอบหมายให้ การเคหะแห่งชาติไปแล้วนั้นเป็นที่ดินที่กันไว้มิได้จำหน่ายเพราะมีโครงการที่จัดสร้าง บริการ สาธารณะต่างๆ เช่น สร้างเป็นย่านการค้า ที่ทำการไปรษณีย์ สวนสาธารณะ ตามที่ประกาศไว้ในระเบียบการจัดสรรที่ดิน ของเทศบาลกรุงเทพมหานครเดิมลงวันที่ 4 กรกฎาคม 2505 ซึ่งโฉนดที่ 62797 เลขที่ 1162 หน้า สำรวจ 7291 ระหว่าง 5-6 น.3 - 3 อ.เนื้อที่ 15 ไร่ 47 วา และที่ดินแปลงนี้ประมาณ 5 ไร่เศษได้ กำหนดให้ ฝ่ายการศึกษาและสวัสดิการสังคมกรุงเทพมหานคร สร้างโรงเรียนประถมศึกษาขึ้นซึ่งในทางกรุงเทพมหานครสร้างโรงเรียนประถมศึกษาขึ้น ซึ่งในทาง กรุงเทพมหานครได้ดำเนินการปลูกสร้างเป็นอาคารแบบ ร.ร.800 เป็นอาคาร 3 ชั้น 12 ห้องเรียนแล้ว เสร็จเมื่อเดือนกันยายนเปิดทำการสอนตั้งแต่ชั้น ป.1-ป.5 รวม 5 ห้องเรียน โดยมี นางเสาวนีย์ คันธาแก้ว เป็นผู้อำนวยการโรงเรียนคนแรก มีนักเรียน 50 คน ครู 5 คน
ตราบ้านไทย
-หลวงพ่อบ้านแหลม
-พระบรมรูป พระบาทสมเด็จพระจุลจอมเกล้าเจ้าอยู่หัว
= เป็นผู้อำนวยการ โรงเรียนประชานิเวศน์ และ โรงเรียนมัธยมประชานิเวศน์
ปรีชา ทรัพย์โสภา
ปรีชา ทรัพย์โสภา เป็นผู้ประกาศข่าวทางวิทยุกระจายเสียงของกรมประชาสัมพันธ์ มีประสบการณ์ด้านวิทยุกระจายเสียงกว่า 30 ปี และมีน้ำเสียงเป็นเอกลักษณ์ จนได้รับรางวัลมากมาย
ปรีชาเข้ารับราชการสังกัดกรมประชาสัมพันธ์เมื่อปี 2510 ในตำแหน่งพนักงานกระจายเสียงจัตวา ทำหน้าที่ต่าง ๆ เช่น ผู้ประกาศข่าว งานถ่ายทอดเสียงพระราชพิธี รัฐพิธี งานพิธีการสำคัญ จัดรายการวิทยุ ต่อมาในปี 2519 ได้รับมอบหมายให้ทำหน้าที่คุยข่าวแบบชาวบ้านในตอนเช้าให้แก่สถานีวิทยุกระจายเสียงแห่งประเทศไทย แต่มีผู้เขียนและอ่านร่วมกันหลายคน ภายหลัง ปรีชาจึงได้รับมอบหมายให้จัดรายการโดยลำพัง
เขามีน้ำเสียงเป็นเอกลักษณ์ มีความสามารถพิเศษเลียนเสียงสัตว์และสิ่งของต่าง ๆ ต่อมา ได้จัดรายการ "ข่าวหกโมงเช้า" ทางวิทยุกระจายเสียงกรมประชาสัมพันธ์ นำเสนอข่าวหลายรูปแบบ เช่น การเมือง เศรษฐกิจ สังคม เริ่มแรกออกอากาศวันละ 5 นาที และค่อย ๆ เพิ่มเวลาเป็น 15 นาที จนถึง 45 นาที ตามลำดับ ภายหลังเปลี่ยนชื่อเป็น "ข่าวยามเช้า" โดยออกอากาศเวลา 05:45-06:30 นาฬิกาทุกวัน
ปรีชาทำงานอยู่กรมประชาสัมพันธ์จนเกษียณอายุราชการเมื่อปี 2536 ในตำแหน่งผู้ประกาศระดับ 7 งานกระจายเสียง ฝ่ายกระจายเสียงในประเทศ แต่แม้เกษียณแล้ว เขายังจัดรายการวิทยุต่อจนถึงวันที่ 14 มีนาคม 2539 เพราะเจ็บป่วยจนต้องเข้ารักษาที่โรงพยาบาล
ปรีชาเสียชิวิตอย่างสงบด้วยอาการไตวายในวันที่ 10 เมษายน 2539
เซอร์ไวเวอร์ วันเวิลด์
เซอร์ไวเวอร์ วันเวิลด์ () เป็นฤดูกาลที่ 24 ของรายการเซอร์ไวเวอร์ การใช้สถานที่ถ่ายทำซ้ำแบบ 2 ฤดูกาลติดกันเริ่มอย่างเป็นทางการในฤดูกาลที่ 19-20 ที่ประเทศซามัวจากนั้นจึงเปลี่ยนสถานที่เป็นประเทศนิการากัวในฤดูกาลที่ 21-22 และสุดท้ายมาจบที่ประเทศซามัวอีกครั้งในฤดูกาลที่ 23-24 นี้ โดยคาดการณ์ว่าจะเป็นฤดูกาลสุดท้ายในการทำหน้าที่พิธีกรของเจฟฟ์ โพรส แต่ทางสถานีไม่ได้กล่าวว่าฤดูกาลนี้จะเป็นฤดูกาลสุดท้ายของรายการและเมื่อวันที่ 18 พฤศจิกายน 2554 ซีบีเอสได้ประกาศการทำฤดูกาลที่ 25 กับฤดูกาลที่ 26 สำหรับปี 2012-2013 ออกมาอย่างเป็นทางการแล้วและสัญญาการทำหน้าที่พิธีกรของเจฟฟ์ โพรส จะยังคงอยู่ไปถึงฤดูกาลที่ 26 ด้วยโดยยังคงไม่มีกำหนดการเปลี่ยนแปลงใดๆ
ข้อมูลบางส่วนถูกเปิดเผยมาล่วงหน้าว่าเผ่าทั้ง 2 เผ่านั้นชื่อ มาโนโน่ กับ ซาลานี่ จากการสัมภาษณ์พิธีกรได้ออกมากล่าวว่าในครั้งนี้จะเป็นครั้งแรกที่ สองเผ่าจะอาศัยอยู่บนหาดเดียวกันตั้งแต่เริ่มเกมส์ เพื่อให้ผู้เข้าแข่งขันสามารถแทรกซึมและล้วงลับข้อมูลของอีกฝ่ายในการเล่นเกมส์ได้อย่างซับซ้อนมากขึ้นและเป็นอีกครั้งหนึ่งที่เผ่าถูกแบ่งเป็นชายล้วนกับหญิงล้วนเหมือนในฤดูกาลที่ 6 และ 9 ข้อหักมุมใหม่เพิ่มเข้ามา 2 ข้อในซีซั่นนี้ คือ ผู้เข้าแข่งขันจะแบ่งเป็น 2 เผ่าเหมือนเดิมแต่จะอาศัยอยู่ในแค้มป์เดียวกัน ไม่แยกเป็น 2 แค้มป์เหมือนซีซั่นก่อนๆ และแต่ละเผ่าจะมี Hidden Immunity Idol ให้เผ่าละ 1 ตัวแต่ Hidden Immunity Idol นี้ถ้าผู้ครอบครองหาได้อันที่เป็นของเผ่าตัวเองจะใช้มันกับตัวเองหรือกับเพื่อนร่วมเผ่าได้ แต่ถ้าหาเจออันที่เป็นของอีกเผ่าหนึ่ง คนๆ นั้นต้องยกเครื่องรางให้สมาชิกอีกเผ่าหนึ่งใช้แทนเท่านั้นและในซีซั่นนี้จะไม่มี Redemption Island กลับมาใช้ ผู้ซึ่งถูกโหวตออกจะไม่มีโอกาสใดๆ กลับมาอีกและออกจากเกมอย่างถาวรแบบฤดูกาลอื่นๆ ปกติ โดยทางผู้ผลิตได้กล่าวว่า Redemption Island อาจจะกลับมาในฤดูถัดๆ ไปได้
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 16 กุมภาพันธ์ พ.ศ. 2555 เวลา 14:00 น. ตามเวลาประเทศไทย
เจ้าราชวงศ์ (เลาแก้ว ณ เชียงใหม่)
เจ้าราชวงศ์ (น้อยลาวแก้ว ณ เชียงใหม่) เป็นราชบุตรองค์เดียวของเจ้าอินทวโรรสสุริยวงษ์ เจ้าผู้ครองนครเชียงใหม่ องค์ที่ 8 แห่งราชวงศ์ทิพย์จักร
เจ้าน้อยเลาแก้ว (หรือ ลาวแก้ว) ณ เชียงใหม่ เป็นราชบุตรองค์เดียวในเจ้าอินทวโรรสสุริยวงศ์ ที่ประสูติแต่เจ้าทิพเนตร ธิดาในเจ้าหนานมหาเทพ ณ เชียงใหม่ ราชบุตรองค์ที่ 7 แห่งพระเจ้ามโหตรประเทศ เจ้าผู้ครองนครเชียงใหม่ องค์ที่ 5
ครั้นเจ้าอินทวโรรสสุริยวงษ์ถึงแก่พิราลัยเมื่อวันที่ 5 มกราคม พ.ศ. 2452 แล้ว พระบาทสมเด็จพระมงกุฎเกล้าเจ้าอยู่หัวซึ่งทรงทราบความที่เจ้าดารารัศมี พระราชชายา ถวายบังคมลาไปประทับที่นครเชียงใหม่ก่อนแล้ว จึงมีพระราชดำรัสกับเจ้าดารารัศมีให้เลือกผู้แทนเจ้าอินทวโรรส ที่ว่า
เจ้าแก้วนวรัฐ จึงได้รับพระกรุณาโปรดเกล้าฯ แต่งตั้งเป็นเจ้าผู้ครองนครเชียงใหม่ ส่วนเจ้าราชบุตร (น้อยลาวแก้ว) ได้รับบรรดาศักดิ์เป็น"เจ้าราชวงศ์ จังหวัดเชียงใหม่" ตั้งแต่วันที่ 7 มีนาคม พ.ศ. 2466
เจ้าราชวงศ์ (เลาแก้ว ณ เชียงใหม่) มีพระโอรส 3 คน และพระธิดา 3 คน ได้แก่
เจ้าน้อยเลาแก้ว เคยได้ปฏิบัติหน้าที่แสดงความจงรักภักดีต่อราชวงศ์จักรี โดยเดินทางไปพร้อมกับเจ้าอินทวโรรสสุริยวงศ์ เจ้าผู้ครองนครเชียงใหม่ พร้อมด้วยเจ้าน้อยสมพมิตร เจ้าน้อยเมืองชื่น และเจ้าน้อยวุฒิวงษ์ เข้าเฝ้าถวายเครื่องราชบรรณาการ เมื่อวันที่ 6 ตุลาคม พ.ศ. 2447 ตามราชประเพณีที่ประเทศราชต้องส่งต้นไม้เงินต้นไม้ทอง และเครื่องราชบรรณาการไปยังกรุงเทพฯ ทุกๆ 3 ปี หรือทุกปี เพื่อแสดงความสวามิภักดิ์และการยอมเป็นเมืองขึ้น ซึ่งเป็นการถวายเครื่องราชบรรณาการตามโบราณราชประเพณีเป็นครั้งสุดท้าย
สืบตระกูล เจ้าอินทวโรรสสุริยวงษ์ ผู้ได้รับพระราชทานทุติยจุลจอมเกล้าวิเศษ
เซือง เจือง เทียน ลี้
เซือง เจือง เทียน ลี้ () เป็นผู้เข้าร่วมประกวดนางงาม ผู้ได้อันดับรองชนะเลิศการประกวดในรายการมิสยูนิเวิร์สเวียดนาม 2008 โดยเป็นตัวแทนเวียดนามในการประกวดมิสเวิลด์ 2008 ที่ประเทศแอฟริกาใต้
แม้ว่าเทียน ลี้จะได้อันดับรองชนะเลิศในรายการมิสยูนิเวิร์สเวียดนาม 2008 แต่เธอก็ได้รับรางวัลขวัญใจช่างภาพของรายการดังกล่าว
เทียน ลี้ได้รับเลือกให้เป็นตัวแทนจากประเทศเวียดนามในการเข้าประกวดมิสเวิลด์ 2008 หลังจากที่ผู้ชนะการประกวดมิสเวียดนามในปี ค.ศ. 2008 ที่มีชื่อว่าเจิ่นถิถวี่ซวุง ไม่ได้เป็นตัวแทนจากเวียดนามเข้าร่วมประกวดในระดับนานาชาติ เนื่องจากเธอยังไม่สำเร็จการศึกษาในระดับชั้นไฮสกูลและผู้ชนะรายการมิสยูนิเวิร์สเวียดนามอย่างเธอก็ได้เลือกที่จะเรียนต่อแทนการเข้าร่วมแข่งขัน
เทียน ลี้ได้รับการแจ้งในช่วงปลายเดือนพฤศจิกายนว่าเธอมีคุณสมบัติที่เหมาะสมสำหรับรายการมิสเวิลด์ 2008 และนั่นได้ส่งผลให้มีเวลาน้อยในการเตรียมตัว เธอไม่สามารถเข้าถึงรอบรองชนะเลิศ อย่างไรก็ตามเธอชนะรางวัลขวัญใจประชาชนในการประกวดมิสเวิลด์ 2008 ต่อมา เธอได้มาเป็นผู้อำนวยการสำหรับตัวแทนมิสยูนิเวิร์สเวียดนาม 2009 ให้กับ หวอหว่างเอี๋ยน ในการช่วยเหลือเตรียมความพร้อมสำหรับรายการมิสยูนิเวิร์ส
ในค.ศ. 2009 เธอได้รับเลือกเป็นทูตในรายการเอเชียนอินดอร์เกมส์ 2009 ซึ่งจัดขึ้นที่ประเทศเวียดนาม
นอกจากนี้ใน ค.ศ. 2009 เธอได้รับเลือกให้เข้าร่วมในภาพยนตร์ที่มีชื่อว่า "Trần Thủ Độ" อย่างไรก็ตามเธอได้ลาออกการร่วมงานในภายหลัง เพราะเธอไม่ต้องการทำลายภาพลักษณ์ของเธอ เนื่องจากมีบางฉากที่ไม่เหมาะสมสำหรับการแสดงของเธอในภาพยนตร์เรื่องนี้
ปัจจุบัน เธอกำลังศึกษาอยู่ที่มหาวิทยาลัยเซนต์แมร์รี สหรัฐอเมริกา
ราณี แคมเปน
ราณี แคมเปน (เกิด 24 ธันวาคม พ.ศ. 2532) ชื่อเล่น เบลล่า เป็นนักแสดงลูกครึ่งไทย-อังกฤษ เป็นที่รู้จักกับบทบาทกรองแก้ว จากละครชุด "สุภาพบุรุษจุฑาเทพ" เรื่อง "คุณชายพุฒิภัทร"
ราณี แคมเปน เกิดในกรุงเทพมหานคร จบการศึกษาจากโรงเรียนอนุบาลชนานันท์ ชั้นประถมศึกษาที่โรงเรียนปราโมชวิทยารามอินทราและโรงเรียนประชานิเวศน์ จากนั้นเธอศึกษาต่อชั้นมัธยมศึกษาที่โรงเรียนสารวิทยา ระดับปริญญาตรี จากมหาวิทยาลัยธรรมศาสตร์ คณะวารสารศาสตร์และสื่อสารมวลชน ภาควิชาวิทยุโทรทัศน์ ระดับปริญญาโทที่คณะวารสารศาสตร์และสื่อสารมวลชน มหาวิทยาลัยธรรมศาสตร์ ด้วยคะแนนเกรดเฉลี่ย 3.50
ราณีปรากฏตัวครั้งแรกในปี พ.ศ. 2554 ในละครเรื่อง "รอยมาร" และแสดงภาพยนตร์เป็นครั้งแรกใน "มึงกู ​เพื่อนกันจนวันตาย" แต่ก็ยังไม่เป็นที่รู้จักมากนัก
จนในปี พ.ศ. 2556 เบลล่า ราณี ได้รับบทนำเป็นครั้งแรกกับละครเรื่อง "พรพรหมอลเวง" ประกบคู่กับปกรณ์ ฉัตรบริรักษ์ รับบทเป็นตันหยง หญิงสาวที่ต้องมาสลับร่างสลับวิญญาณกับน้องเมย์ เด็กน้อยร่างกายอ่อนแอ ซึ่งจากละครเรื่องนี้ทำให้เธอเป็นที่รู้จักมากขึ้น ในปีเดียวกันนั้น เธอแสดงละครชุด "สุภาพบุรุษจุฑาเทพ" เรื่อง "คุณชายพุฒิภัทร" ร่วมกับ จิรายุ ตั้งศรีสุข ที่สร้างชื่อเสียงให้กับเธอ โดยเธอได้รับรางวัลดาราเดลี่ เดอะเกรต อวอร์ดส์ ในสาขาดาวรุ่งหญิงที่สุดแห่งปี จากการโหวตของชาวไทย
ปีถัดมา ราณีมีละครด้วยกันถึง 3 เรื่อง ละครฟอร์มยักษ์อย่างเรื่อง "ลูกทาส" รับบทเป็นคุณน้ำทิพย์ หญิงสาวสูงศักดิ์ แสดงคู่กับ ภูภูมิ พงศ์ภาณุ เรื่องที่ 2 รับบทเป็น เนื้อนาง ในละครเรื่อง "เพลิงฉิมพลี" แสดงคู่กับ อธิชาติ ชุมนานนท์ และเรื่องที่ 3 รับบทน้ำริน ผีสาวความจำเสื่อม ในละครเรื่อง "ภพรัก" แสดงคู่กับ ปริญ สุภารัตน์
ในปี 2559 ราณีได้ ละครเรื่อง "ปดิวรัดา" คู่กับ จิรายุ ตั้งศรีสุข อีกครั้งหลังจากเคยร่วมงานกันในละครเรื่อง "คุณชายพุฒิภัทร" ต่อมาในปี พ.ศ. 2561 แสดงในละครแนวรักตลกที่อิงประวัติศาสตร์ เรื่อง "บุพเพสันนิวาส" แสดงคู่กับ ธนวรรธน์ วรรธนะภูติ
พิชญทัฬห์ จันทร์พุฒ
พิชญทัฬห์ จันทร์พุฒ (ชื่อเล่น: ไบรท์) เกิด 22 กุมภาพันธ์ พ.ศ. 2526) เป็นผู้ประกาศข่าว และ พิธีกร มีผลงานที่โดดเด่นจากการประกาศข่าว เรื่องเล่าเช้านี้ ทาง ช่อง 3 คู่กับ สรยุทธ สุทัศนะจินดา โดยรับหน้าที่นี้ต่อจาก กฤติกา ขอไพบูลย์
พิชญทัฬห์ เกิดเมื่อวันที่ 22 กุมภาพันธ์ 2526 มีพี่สาว 1 คน จบการศึกษาระดับมัธยมศึกษาจากโรงเรียนสตรีสมุทรปราการ สายวิทย์-คณิต หลังจากนั้น พิชญทัฬห์ สอบเข้าเรียนต่อที่เอกภาษาสเปน คณะอักษรศาสตร์ จุฬาลงกรณ์มหาวิทยาลัย
ดิ อเวนเจอร์ส
ดิ อเวนเจอร์ส () เป็นภาพยนตร์ซูเปอร์ฮีโร่ สร้างโดยมาร์เวล สตูดิโอส์ และจัดจำหน่ายโดย วอลท์ ดิสนีย์ พิคเจอร์ส กำหนดตารางจัดฉายครั้งแรกในสหรัฐอเมริกาวันที่ 4 พฤษภาคม พ.ศ. 2555 เป็นการรวมตัวของเหล่าสุดยอดซูเปอร์ฮีโร่ครั้งแรกในประวัติศาสตร์ ที่ประกอบไปด้วยซูเปอร์ฮีโร่จากมาร์เวลอย่าง ไอรอนแมน,เดอะ ฮัลค์, ธอร์, กัปตันอเมริกา, ฮอว์คอาย และ แบล็ควิโดว์
ภาพยนตร์ ดิ อเวนเจอร์ส เข้าฉายในประเทศไทยในวันที่ 1 พฤษภาคม ก่อนเข้าฉายในอเมริกาเหนือในอีกสามวันต่อมา โดยทำรายได้เปิดตัวในสุดสัปดาห์แรกที่เข้าฉายรวม 207.4 ล้านดอลลาร์สหรัฐ เป็นภาพยนตร์ที่ทำเงินเปิดตัวสูงสุดในอเมริกาเหนือ นำหน้า "แฮร์รี่ พอตเตอร์
การรวมตัวของเหล่าสุดยอดซูเปอร์ฮีโร่อย่าง ไอรอน แมน, ดิ อินเครดิเบิ้ล ฮัลค์, ธอร์, กัปตัน อเมริกา, ฮอร์คอาย และ แบล็ควิโดว์ เมื่อศัตรูตัวร้ายที่ไม่คาดฝันได้เข้ามารุกรานและหมายจะครอบรองโลก นิค ฟิวรี่ ผู้อำนายการองค์กรป้องกันความสงบสุขระหว่างประเทศที่รู้จักในนามของหน่วย S.H.I.E.L.D. (ชีลด์) ต้องการสร้างทีมขึ้นมาเพื่อปกป้องโลกให้พ้นจากหายนะอันยิ่งใหญ่ครั้งนี้ การเสาะหาสมาชิกแบบพลิกแผ่นดินจึงเกิดขึ้น
เอเคอร์
เอเคอร์ () เป็นหน่วยวัดพื้นที่ที่มีใช้ในระบบต่าง ๆ รวมทั้งระบบอังกฤษและระบบธรรมเนียมสหรัฐอเมริกา หน่วยเอเคอร์ที่ใช้กันทั่วไปมากที่สุดมีสองอย่างได้แก่ "เอเคอร์สากล" (international acre) และในอเมริกาคือ "เอเคอร์รังวัด" (survey acre) หน่วยเอเคอร์มักใช้กับการรังวัดที่ดินเป็นหลัก
หน่วยเอเคอร์มีความสัมพันธ์กับหน่วยตารางไมล์ นั่นคือ 640 เอเคอร์รวมกันเป็น 1 ตารางไมล์
พื้นที่ 1 เอเคอร์มีขนาดเท่ากับ 4,840 ตารางหลา หรือ 43,560 ตารางฟุต หรือประมาณ 4,050 ตารางเมตร (0.405 เฮกตาร์)
หรือ ประมาณ 2.53 ไร่
ชายบอย (เพลงของซีเครต)
ชายบอย (, ) เป็นซิงเกิลอัลบั้มแรกของ Secret มีเพลงฮิตอย่าง Shy Boy ติดอันดับหนึ่งชาร์ตเพลงเกลาหลีได้หลายสัปดาห์และ Shy Boy ทำให้ Secret ได้รับรางวัลอันดับที่ 1 ประจำชาร์ตเพลงเกาหลีเป็นครั้งแรกตั้งแต่เดบิวต์มา
เทศบาลตำบลนาวง
เทศบาลตำบลนาวง เดิมเป็นสุขาภิบาลนาวง ได้รับการเปลี่ยนแปลงฐานะขึ้นเป็นเทศบาลตำบลนาวง ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 24 พฤษภาคม 2542 ซึ่งได้ประกาศในราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542
เทศบาลตำบลนาวง เดิมเป็นสุขาภิบาลนาวง ได้รับการเปลี่ยนแปลงฐานะขึ้นเป็นเทศบาลตำบลนาวง ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ.2542 เมื่อวันที่ 24 พฤษภาคม 2542 ซึ่งได้ประกาศในราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542 โดยกำหนดเขตเทศบาลดังนี้
ด้านเหนือ 
ด้านใต้ 
ด้านตะวันออก 
ด้านตะวันตก
เทศบาลตำบลนาวง ตั้งอยู่ เลขที่ 119 หมู่ที่ 5 ตำบลวังคีรี อำเภอห้วยยอด จังหวัดตรัง มีพื้นที่ 12.18 ตารางกิโลเมตร ครอบคลุมพื้นที่ตำบลนาวง ตำบลวังคีรี และ ตำบลบางกุ้ง
ทิศเหนือ มีอาณาเขตติดต่อกับหมู่ที่ 4 ตำบล บางดี หมู่ที่ 3 และหมู่ที่ 5 ตำบลบางกุ้ง
ทิศใต้ มีอาณาเขตติดต่อกับตำบลนาวง ซึ่งเป็นแนวคลองทั้งหมด
ทิศตะวันออก มีอาณาเขตติดต่อกับหมู่ที่ 4 ตำบลนาวง
ทิศตะวันตก มีอาณาเขตติดต่อกับหมู่ที่ 5 ตำบลบางกุ้ง
สภาพพื้นที่ส่วนใหญ่เป็นที่ราบลุ่ม มีลักษณะเป็นห้วยหนองคลองบึง คลองที่สำคัญได้แก่ คลองบางกุ้ง
ลักษณะภูมิอากาศเป็นแบบร้อนชื้น พื้นที่ได้รับอิทธิพลจากลมมรสุมตะวันตกเฉียงใต้ และลมมรสุมตะวันออก ทำให้ฝนตกชุกประมาณเดือน สิงหาคม – ธันวาคม ฤดูร้อนประมาณเดือน กุมภาพันธ์ – มิถุนายน อุณหภูมิเฉลี่ยอยู่ที่ประมาณ 25 – 34 องศาเซลเซียส